Kutubxona - Anvar Suyunov. Ikki tong orasi (hikoya) / Kiril\nSiz shu sahifadasiz: Anvar Suyunov. Ikki tong orasi (hikoya) / Kiril\nАсар номи Икки тонг ораси (ҳикоя)\n«Ёшлик» журналининг 2012 йил 10-сонидан олинди\nИкки тонг ораси (ҳикоя)\nКимсасиз адирлар қўйнини тилиб ўтган кўчада онда-сонда лоп-лоп этиб ўтиб қоладиган машина чироқлари йўл гирди билан кетаётган аравали байтал ва икки кишининг кўзини қамаштиради. Ўткинчи шуълада кунботардаги беткайликда ўн чоғли қўйнинг ҳайиғиб кетаётгани ва илгарироқда мол етаклаган уч-тўрт одам шарпаси ҳаракатланади. Яна қаерлардандир тунги сукунатни бузиб кимнингдир қисқа-қисқа ҳуштак чалгани-ю, «Чаҳ-чаҳ, торт, эчки торт!» – деган хитоби эшитилади.\nБу орада бозор томонга жандага ўранган сотармонлар туя, от, ҳўкиз, сигир... етаклаб ўта бошлади. Ҳар сонияда уларнинг сафи қалинлашиб, мол бозори гавжумлашди.\n– Билмасам, бозорни кўрайлик-чи...\n– Оғзим тўла пул-да, биродар...\n– Қани, қўлни беринг, – деб илик узатди. – Еттовини кўтарасига бичайми ёки...\n– Э-е, тўйнинг харажати денг, – новча даллол юзига табассум суриб қўл силташда давом этди: – Савоб ишнинг харжи экан, боя айтганимга ўн қўшдим.\nҚўй эгаси ўйланиб қолди...\nСекин-секин осмон тозариб, юлдузларнинг туси ўча бошлади. Милтироқ тонг юлдузи ва хира тортиб бораётган ой ўроғини айтмаса, фалак бўм-бўш ҳисоби. Шарқий кенгликларда уфқ қизариб, қуёшнинг қонталаш қиёфаси кўринади. Этни жимирлатар ёз тонготарида кўчма емакхоналардан дастлабки тутун таралади. Қўрадаги кабобнинг иштаҳа очар «жиз-жиз» ҳиди болакайнинг димоғини қитиқлаб ўтади. Бора-бора теварак гавжумлаша бошлайди. Узоқ-яқиндан келган уловлар тирбандлашиб боради. Отлиғу пиёда, олармону сотармон, кимки бўлса, ҳайқириғу бақириқлар билан ғўнғиллаб ётган бозорга уради ўзини:\n– Арзонроқ бердик шекилли, дада, – деди болакай қўй чилвирларини йиғиштираётиб. – Сал оёқ тираганингизда яна қўшарди...\n– Майли, Xудонинг буюргани-да, болам.\nБир ой бурун Қорақул комбайнчининг ёлғиз қизига совчи келди-ю, ташвиши шундан бошланди: бир оёғи уйда бўлса, бир оёғи бозорда. «Ўғиллиникида – бир кун тўй, қизлиникида – ўн кун тўй», деганларидек ҳовлисидан оғайни-қариндошларининг қадами узилмайди. Аёллар кун ора йиғилишиб сарпо-суруқнинг муҳокамасини қилади. Баъзан ўзаро шивирлашиб, қуда томонга «елчи» ҳам жўнатишади. Вакил сарпо баҳонасида турли-туман маълумотлар олиб келади. Бундай хабарлар орасида қуданинг феъл-атвори-ю, қудаойининг матопарастлиги тўғрисидаги янгиликлар ҳам қулоққа чалинади. Қорақул комбайнчининг эса оғили бўшаб, қўтонидаги туёқ сони сийраклашган. У ёлғиз қизини эл қатори – бировдан кам қилмай узатмоқчи. Шу боис, хотинларнинг ҳам айрим маслаҳатларини тўғри деб ўйлади:\n– Ҳозир қиз томон мебел ҳам қилаяпти, – деди хотини.\nҚорақул комбайнчи бозорма-бозор юравериб шу нарсани англадики, у улғайган замонлар ўтиб, тақдирнинг чархпалаги бошқа бир даврнинг шамоли билан айланиб ётарди. Масалан, у «Қиз сепи»га чинни идиш олишда роса овора бўлди. Аввалига, у олиб келган идишларни хотин-халажлар кўримсиз экан, замонавийроғи керак, деб қайтариб юборишди. Комбайнчи устига бир-икки сўм қўшиб алмаштириб келди. Бу сафар яна ўша хотинлар «Чиннилар тўплами»нинг ранги, шакли, ҳажми бир-бирига мос тушмади дейишди. Комбайнчи яна бозор сари йўртиб кетди... Xуллас, у сал кам бир ой деганда кўрпа-тўшак, идиш-товоқ, кийим-кечак, парда-ю дастурхоннинг каму кўстини битирди. «Ҳаммаям шундай харажат тортадимикан-а, – деди бир сафар бозордан қайтаётиб ўзига-ўзи. – Ё, мен даҳмазани катта қилаяпманми? Йў-ўқ, олаётганларим ҳам, Ойчечакнинг сепи ҳам бировдан зиёд эмас. Демак, ё нарх-наво ошган, ё замон ўзгарган, ё менинг ҳеч нарсадан хабарим йўқ?».\n"Комбайнчи" лақаби ҳам шундан.\nКун тушликка яқинлашавергани сари жазирама зўрая бошлади. Кўча-куйда оёқ товуши тиниб, борлиқни аллақандай сукунат чулғади. Бўғотларда бигиздай тилини ўйнатиб ҳансираётган қушлар қишлоқ оралаб «ғийқ-ғийқ» этиб кетаётган аравани кузатиб туради. Байтал кўзи атрофида ўралашаётган чивинлардан зада – илкис-илкис бош чайқаб йўрғалайди. Манзилга яқинлашавергани сайин қадам отиши тезлашади. Саратоннинг тубсиз осмонида эгри-бугри кўчалар ва бетартиб уйлардан ташқари этакдаги кимсасиз адирларга ҳам нигоҳ тикиб учаётган бургут ёз чилласининг ҳаракациз лаҳзаларида емак қидиради. Унинг ўткир кўзлари қишлоқ қуймичидаги селхона-жарларга туташиб кетган чекка ҳовли сари ўрлаётган қўнғир тулкини нишонга олган. Тулки лўккиллаб ҳовли этагидаги овлоқ бостирмага уриб кетади. Бостирмадан беш-ўн қадам наридаги ғов очилиб, аравасини ғижирлатиб судраб келаётган биянинг ҳорғин гавдаси кўринади.\nОромкурсига омонатгина қўниб турган гирдиғум дўхтирнинг қаршисида ғужанак бўлиб – эгнини қисиб ўтирган опасини кўрди. «Олдириб қўйибди ўзини, – деди ичида курсига чўкаётиб. – Нотинчликнинг бети қурсин, булутдай эди-я...» Аёл ўксаси қуриб: «Ҳаҳ, фалак! Пешонамда бу кунлар ҳам бормиди? – деди, илло, унинг ҳасратларини ўзидан бўлак ҳеч ким эшитмади. – Кўрсатганларинг каммиди...» Бош дўхтир кўнгилсўрар гаплар қилди. Қаердандир пайдо бўлган котиба қиз пиёлада сув келтирди. Аёлнинг ҳовури босилиб, бир нуқтага маъюс тикилиб қолди. Бош дўхтир дилгир сукунатни бузиб, сўзланди:\n– Аканинг етти жойи синган. Унчалик хавфли эмас, хавотир олманг. Энди-и, очиғини айтишим керак, биз хўжалик ҳисобидамиз. Бу – унча-мунча харажати... бор дегани. Ҳозир кўп дўхтирхоналарда аҳвол шунақа. Тўғри тушунинг мени.\n– Ука, сиз дангал айтаверинг... – Комбайнчи дўхтирнинг хабари кетидан давом этди. – Ҳаммаси очиқчасига бўлгани маъқул, шунга қараб соз қилардим.\n– Xудо шифосини берсин, ичикаверманг, – деди ука.\nБегард осмонда ғуж-ғуж юлдузлар жимирлаб ётади. Сомон йўли бўйлаб учган бирининг тарам-тарам нурлари бир неча сония йўналишини ёритиб ўтади-да, хира тортиб йўқолади. Олис-олислардан бир итнинг ғингшиниб акиллагани эшитилади. Тошларга сингган офтоб тафти кўтарилиб теваракни дим ва илиқ ҳароратга тўлдиради; борлиқ осуда лаҳзалар қўйнида мудраб ётади. Бироқ ҳовли ўртасидаги ғужум остида ётган эр-хотиннинг кўзига уйқу инмайди. Улар учи-қуйруғи йўқ хаёллар гирдобида банд. «Комбайнимни сотаман, – ўйлади эри. – Пулга боради. Бултур Умар қассоб сўратувди. – Шу кез этакдан отнинг пишқириғи эшитилади, – Ё, бияни бозорга солсаммикан...» Xотини эрига кишибилмас қараб қўяди. Унинг тубсиз фалакка тикилиб ўй сураётгани-ю, минг бир режани хомчўт қилаётганини ҳис қилади. Ўқловдек ингичка, боз яна ажин босиб кетган бўйнига кўзи тушиб ич-ичидан ачинади. «Жағига пичоқ қайрайдиган бўлибди бечоранинг, – дейди ўзига-ўзи. – Не бир йигит эди; тоғни урса талқон қиладиган. Ёлғизликнинг шуниси ёмон, ака-укалари бўлганида суяшиб турармиди... Ит бўл, қуш бўл – кўп бўл дегани бор гап. Яккашнинг отауйи чироғини ёқиб ўтириши қийин». Кунчиқардан эсган елпинчиқ эр-хотинни барча дарду ҳасратларидан фориғ этиб, юлдузлар жимир-жимирига маҳлиё қилиб, хаёлларини осмоннинг сирли қаърига тортиб кетади...\nҚўшни чол бомдодга азон айтар маҳали қишлоқ оралаб бораётган Қорақул комбайнчининг хаёлидан: «Умар қассобникига борсаммикан, ё Ҳамза фермердан қарз кўтарсаммикан...» деган яккам-дуккам мулоҳазалар ўтади. Қайсики давлатмандни билса, улар билан ораларини чамалайди. Масалан, узоқ Тайпоқсойга кўчиб кетган партадош тенгқури Бойсайфи билан жўрачиликлари, анчайин қўли очиқлигини ҳам хотирлайди. «Қарз сўраганнинг бир бети қора, бера олмаганнинг икки бети, – дейди кимнингдир олдида мулзам бўлишини ўйлаб. – Ҳай, бир гап бўлар. Ўладиган ҳўкиз болтадан қайтмас», қўшиб қўяди яна. Офтоб дашту далаларни оташдек куйдираётган бир паллада эшикма-ешик, уйма-уй кезиб юрган комбайнчининг реза-реза тер қуюлиб келаётган пешонасида шамшир ўйнатади гўё. Шамширки, жон олмас – ажал эмас; фақатгина устомон қассобдай терининг бир қаватини жизиллатиб шилиб ташлайди. Қизариб, ҳилдираб бораётган тўрқовундек ажин босган қиёфада бебахт болалик ҳасратлари-ю суронли йилларнинг ғам-андуҳлари қотиб қолган. Қотиб қолган эмас, ажи-бужи чизиқларда акс этиб туради. Бужмайган қовоқлар орасидаги ботиқ кўзлар эса, ана шу ажи-бужи чизиқларни ҳарфма-ҳарф, жумлама-жумла фош этади...\nБозордан бол топиб, уни қўйнига солиб, яна йўл-йўлакай «Замон-замон, бизнинг замон...»ни ҳиргойи қилиб келаётган ва хотинига икки зувала кулча солишни буюриб турган от даллоли Бойсайфи дўсти, яъни бола сирдоши Қорақулнинг кўзидаги илинжни уқди. Уқдики, ...қийматини сўради, холос. Меҳмоннинг келишув ҳақидаги ваъдаларини тингламади ҳам. Бундан ўттиз-қирқ йил бурунги дали-ғуллилигига борди: «Топар ойида берасан» деди...\nКечаси билан шаррос қуйган ёмғир эрта билан тиниб, тонгги рутубат одамларга хуш ёқди. Об-ҳавонинг юмшаганидан кайфияти кўтарилган тўй эгалари издиҳомнинг тадоригида. Ёш-яланглар ўчоқ қазиш, самовар тайёрлаш билан банд. Бир-иккита ўрта ёшлилар ҳовлининг этагида, кўздан панароқда қора қўчқорни бўғизлаб, терисини шилиш билан овора. Чойнак-пиёла, коса-товоқ ташиётган хотин-халажлар оёқ учида учиб юришади гўё. Ҳолироқ томга йиғилишиб олган қизлар келин бўлмишнинг пардоз-андозига зўр беришади. Айвондаги уч-тўртта кексалар ўтган замонлардан гап суришади. Ички уйлардаги кайвонилар келин сепини қайта кўрикдан ўтказадилар. Кун чошгоҳдан ўтиб шоҳнинг кўчига безатилгандай турли хил попукларга ўраниб олган куёвжўраларнинг уловлари «биб-биб»лаб ҳовлига кириб келади. Остонага қадар пишқириб келган биринчи машинадан қориндор карнайчи ва миқти доирачи туша солиб «ғийқ-ғийқ, тапир-тупур»ини бошлаб юборади. Ўз ишлари билан куймаланиб юрган қиз-жувонлар бир пасда четроққа йиғилишиб олиб, йигитларнинг хатти-ҳаракатини кузатишга тушади. Шўх-шаддодлари навкарлардан айримларига қочирим қилишга ҳам улгуради. Тарафлар орасида ҳазилу мутойиба бошланиб кетади. Даврани ипак саллали Имомхон эшон томоқ қириб кесиб ўтади-ю йиғилганлар жимиб қолишади. Янгалар куёв болани никоҳ ўқитилмиш хонага бошлаб кетади...\nҚорақул комбайнчи ташқарилади. Эшикдан чиқа туриб ўйланиб қолди. Xотинига имлади:\nЭр-хотиннинг кўзларига нам тепди. Бироқ бир-бирига билдирмай тескари бурилиб кетишди. Ярим соат ўтиб келин-куёвни ташқарига олиб чиқишди. Қиз отаси билан хайрлашди: Қорақул комбайнчини қучоқлаб ҳўнграб юборди. Янгалар лаб учида шивирлади, билагидан тортиб четга олди. Ота бир жуфт нонни қизининг қўлтиғига қистириб, елкаси учиб – селкиллаб кетаверди... Белгисиз томонларга тикилиб, қабоғидаги намни сирқиб олди...\nБазм қизигандан қизиб, лутфу эҳсонлар авжига минди. Куёвнинг уруғлари келин томонни ва ёки аксинча, бир-бирларини оғиз тўлдириб мақтадилар. Қизлар-йигитлар, аммалару холалар тўйхонани кулгуга тўлдириб, бир-бирларининг қўлтиғидан олиб, гир айланиб рақс хиром этишди. Қорақул комбайнчининг елкасидан тоғ ағдарилгандек бўлди. У атрофидаги ширакайф ошналарининг сершовқин қаҳқаҳасини эшитмайди гўё...\n– Маҳкамроқ ўтир, ташлаб кетмасин, – дейди отаси эгар ортига қараб. – Бозоргача бир амаллаб етиб олсак бўлгани...\nУлар биянинг нархини хомчўт қилиб, бири олиб-бири қўйиб, бепоён кенгликлар ичида нуқтага айланиб боради...\n"http://www.kutubxona.com/wiki/index.php?title=Anvar_Suyunov._Ikki_tong_orasi_(hikoya)_/_Kiril&oldid=10827" dan olindi


18−19 август кунлари умумхалқ ҳашари ўтказилади – Газета.uz\n18−19 август кунлари умумхалқ ҳашари ўтказилади\n18−19 август кунлари Ўзбекистонда умумхалқ хайрия ҳашари ўтказилиши эълон қилинди.\n14 август 2018, 11:48 Жамият\n18−19 август кунлари Ўзбекистонда умумхалқ хайрия ҳашари ўтказилади. Бу ҳақда сешанба куни Қурбон ҳайити байрами ва ҳашар ўтказишга бағишланган видеоселектор йиғилишида бош вазир Абдулла Арипов маълум қилди. Август ойи ободонлаштириш ва кўкаламзорлаштириш ойи деб эълон қилинди.\nЎзбекистон Экологик ҳаракати ташаббуси билан республикадаги барча кўнгилочар боғларнинг ободонлаштирилишини таъминлаш мақсадида «Мамлакат ободонлашувида ўз ҳиссангни қўш» шиори остида мамлакат ёшларининг эътиборини жалб қилиш кўзда тутилган.\nЭкоҳаракат ҳамда Олий ва ўрта махсус таълим вазирлиги ҳамкорлигида «йўл харитаси» ишлаб чиқилди. Унда талабалар ва олий ўқув юртлари ходимлари иштирокида боғларда ўтказиладиган ободонлаштириш ишлари кўрсатиб ўтилган. Бунда ариқларни тозалаш ҳамда боғларда суғориш тизимини тиклаш, дарахтларни буталаш, ҳудудни чиқиндилардан тозалаш, шунингдек экологик ташвиқот ўтказиш кўзда тутилган.


РИШТОНДА “ДЎСТЛИК УЙИ” ҚУРИБ БИТКАЗИЛДИ – Telegraph\nРИШТОНДА “ДЎСТЛИК УЙИ” ҚУРИБ БИТКАЗИЛДИ\nЎзбек ва тожик қадимдан оға-ини, қавм-қариндош. Орзу умидлари ҳамоҳанг. Икки халқ дўстлигининг энг ёрқин ифодаси Алишер Навоий ҳазратлари ва Абдураҳмон Жомий ҳазратлари муносабатларида акс топган. Бугун ҳам бир мамлакат, бир маконда яшаётган ўзбек ва тожиклар панжа бармоқларидек бири бирига қувват беради.\nФарғона вилояти ҳокими Шуҳрат Ғаниев Риштонда қурилиши тугалланган ўзбек-тожик “Дўстлик уйи” билан танишди.\nШарқона услубдаги ёғоч ўймакорлигининг энг гўзал намуналари бўлган устун ва шифтлар, нафис чизгилар ила жило берилган ганч деворлар, осмоний рангларни ифодаловчи сопол кошинлар...\n“Дўстлик уйи” аслида икки халқнинг энг сара устазодалари яратган ноёб санъат асари деса бўлади.\nВилоят ҳокими меҳнат фахрийси Турсинхўжа Абдураҳмонов билан бинони бир-бир айланиб чиқдилар. Уста ва устазодалар, туман раҳбарлари билан қурилиш тарихи, услуби ҳақида мунозара қилдилар. Ўзбек – Тожик “Дўстлик уйи” иш фаолияти режасига таклифлар киритилди.\n– Бу ер мушоиралар, учрашувлар, маърифий суҳбатлар ўтказиладиган маънавият марказига айланиши лозим, – деди Шуҳрат Ғаниев. – Мана қаранг, катта зал шифтида тўрт фасл ўймакорлик санъати ёғоч ва рангларда ифодаланган. Демак, ўзбек-тожик миллатига мансуб фуқароларимизнинг ҳаёти, фаолияти ҳам шу тўрт фасл чархпалаги каби боқийдир.\n– Биз, Риштон туманида яшайдиган миллати тожик бўлган Ўзбекистон фуқароларига бу каби алоҳида имконият ва ғамхўрлик учун Президентимизга чексиз миннатдорчилик билдирамиз, – деди Турсинхўжа ота қўлини дуога очиб ва қалб тилакларини изҳор қилди.\nШундан сўнг барча учун кутилмаган воқеа содир бўлди. Вилоят ҳокими Шуҳрат Ғаниев ва ўзбек-тожик дўстлик маркази фаоли Турсинхўжа Абдураҳмоновлар икки тилда Навоий ва Жомий ғазалларини ширу-шакар услубида ўқиб шеърхонликни бошлаб бердилар.\n“Дўстлик уйи” эзгу туйғулар уйига айланиши томон биринчи қадам қўйган эди, улар.


Суриялик қасоскор ота: “Аллоҳга қасам, болаларимнинг қасосини оламан!” - 9 Января 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nПятница, 24.01.2020, 01:44\nГлавная » 2020 » Январь » 9 » Суриялик қасоскор ота: “Аллоҳга қасам, болаларимнинг қасосини оламан!”\nСуриялик қасоскор ота: “Аллоҳга қасам, болаларимнинг қасосини оламан!”\n«Болаларимга нон қидириб чиқиб кетдим. Бирдан ҳаммаёқ гумбурлаб, чанг ичида қолди. Ҳаллослаб орқага қараб югурдим. Қичқириқлардан қулоғим битиб қолди.\nНе кўз билан кўрайки, уйим ер билан битта аҳволда эди. Кўзим тиниб, оиламни қидиришни бошладим. Ўғлим Абу Бакрни кўрдим, у ўлган эди.\n«Дод», деб бошқа фарзандларимни қидиришга тушдим. Катта қизим Лайлони бетон тагига қисилиб ётганини кўрдим-да, жон ҳолатда чиқариб олишга ҳаракат қилдим.\nБилсам, у ҳам жон таслим қилиб бўлган экан.\nКўзим қоронғулашиб, нафасим тиқилиб қолган эди. Аёлимнинг оёғини кўрдим. Қимир этмасди. Чинқириб юбордим. Жондан ортиқ кўрган оилам бир зумда мени тарк этган эдилар.\nҚулоғимга инграган овоз эшитилди. Типирчилаб қаердан келаётганига эътибор қилдим. Кичик ўғлим Умарнинг қўли. «Ўғлим! Ўғлим, тирикмисан «, дедим йиғлаб. Қалбимда умид уйғонган эди.\nУни тош, бетонлар тагидан тортиб олишга ҳаракат қила бошладим. Устидаги юкни олиб отиш осон кечмади. Уни қўлимга олдим. У тирик эди. Юзини юзимга босдим.\nЎғлим деди: «Ота, сиз йиғламанг! Биз албатта жаннатда кўришамиз! Ўзингиз айтар эдингиз-ку: «Жаннатда маза қилиб яшаймиз», деб «.\n"Йўқ, ўғлим, илтимос, сен ҳам ташлаб кетма отангни! «, дедим додлаб.\nУ зўрға жилмайди. Осмонга қаради.\n«Ота, мен жаннатни кўрмоқдаман! У нақадар гўзал жой экан. Мен у ерни соғиндим. У ерга тезроқ кетишни ҳоҳлайман!» деди оҳиста.\nМен уни қучоқлаб, бағримга қаттиқ босдим. Ўкириб-ўкириб йиғладим. Уни бағримдан бўшатганимда эса, у тиниб қолган эди.\nКўзлари очиқ, жилмайганча осмонга қараб қотиб қолган эди.\nМен оиламга ваъда бердим. Бегуноҳ ўлиб кетган қанча-қанча болаларга ваъда бердим. Мен қасос оламан! Оилам учун, мўминлар учун қасос оламан! Золимларни ер тишлатмасдан кетмайман. Мен Аллоҳ олдида ваъда бераман!”\nКатегория: Hikoyalar to'plami | Просмотров: 75 | Добавил: Sherlaruz.CoM | Рейтинг: 0.0/0\n>>> "Ичкарида"ги Малак — Бенсу Сорал\n>>> ЮЛДУЗ РАЖАБОВА ДАБДАБАЛИ ТЎЙЛАР ВА БУРАК ОЗЧИВИТ БИЛАН ИШЛАШ ОРЗУСИ ҲАҚИДА(ЭКСКЛЮЗИВ)


Мингбулоқлик деҳқонларнинг самарали меҳнатлари билан вилоятда биринчилар қатори ерга қадалган чигитдан бир текис кўчат ундирилди.\nБугун, 5 май куни туман ҳокими Нуршод Худойбердиев, секторлар раҳбарлари қишлоқ хўжалигида олиб борилаётган агротехник тадбирларни кўздан кечирди.\nЖорий йилда туманда 12916 гектар очиқ майдонга пахтанинг "Андижон-35", "С-6524", "Порлоқ" навлари экилиб, парваришланмоқда. Қилинаётган меҳнатларнинг дастлабки самараси юз кўрсатди. Далаларда чигит бир текис бўлиб униб чиқди.\nАйни пайтда деҳқонларимиз, қишлоқ хўжалиги ходимлари томонидан ғўза майдонларини зараркунандаларга қарши курашиш, чигит униб чиққан майдонлардаги ғўза ниҳолларига биринчи комплекс ишлов бериш ишлари олиб борилмоқда.\nБугун, 5 май куни Мингбулоқ тумани ҳокими Нуршод Худойбердиев, секторлар раҳбарлари ушбу МЧЖдаги қурилиш ишлари билан танишди.\nТуман ҳокимлиги томонидан тадбиркорга 6 гектар ер майдони берилган.\nУмумий қиймати 4 млрд.сўмга тенг бўлган лойиҳада интенсив балиқ етиштириш, музлатгич омбори, қурилиш моллари ишлаб чиқариш ҳамда дам олиш маскани ташкил этиш режалаштирилган. Бу орқали 30 нафар фуқарони иш билан банд этишга эришилади.\nБугунги кунда қурилиш ишлари жадаллик билан давом эттирилмоқда.\nАйни пайтда пиллакорларимиз ҳаётида маъсулиятли кунлар давом этмоқда\nИпак қуртларини учинчи ёшида парваришлаётган кумуш тола ижодкорлари ҳадемай "ғалвир"ни сувдан кўтарадилар.\nМингбулоқ тумани ҳокими Нуршод Худойбердиев, секторлар раҳбарлари бугун ипак қурти парваришлаётган хонадонларда бўлдилар.\nТуманда 2754 нафар пиллакорларга биттадан қути қурт уруғи тарқатилган. Қурт боқиладиган хоналар санитария қоидаларига мос ҳолга келтирилиб, сўкичаклар норма асосида ипак қуртлари боқишга мосланган.\nТумандаги МТП ларда пиллакорлар учун барча қулайликлар мавжуд, улар ипак қуртларини учинчи ёшида парваришяптилар, пешқадам пиллакорлар эса қуртларга аллақачон даста қўйганлар. Бугун-эрта улар пилла териш ва топширишни бошлаб юборадилар.\nЧилги ҳосил — ипак қуртидан 155 тонна сифатли ҳосил етиштириш режаси албатта бажарилади. Бугунги ҳаракат ана шундан дарак бериб турибди.\nНаманган вилояти ҳокими Шавкатжон Абдураззақов Мингбулоқ туманида қишлоқ хўжалиги соҳасида олиб борилаётган ишлар билан танишди\nДастлаб, Амир Темур ММТП ҳудудидаги "Ойбек Диёр Турсунбоевлар" фермер хўжалигида 2021 йил ҳосили учун чигит экилган майдонларни кўздан кечирди.\nШундан сўнг, вилоят ҳокими Гигант ҳудудидаги "Файзимуҳаммад ота Ч" фермер хўжалигида биринчи култуватцияни ўтказиш, соя уруғини экиш, ғалла парваришидаги амалга оширилган ишлар билан танишди.\nШунингдек, Гулистон ҳудудидаги фермер хўжаликларида култувация ва чопиқ ишлари билан танишилди.\n"Арт софт прогресс" МЧЖ томонидан ўзлаштирилган 300 гектар майдонда ғалла парвариш қилинмоқда, қўшимча 200 гектар майдонда чигит экилмоқда.


Ўзингизда рангларнинг маъносини кашф этинг Ранглар Сизнинг бир қисмингизга айлансин 15-09-2021, 18:30 | Zamin.uz\nСиёҳ ранг - кучли ранглардан бири. Бу ранг Сиз учун этакчилик, донолик ва муҳаббатни очади. Сиз ихтирочилик қобилиятига эга ижодий шахсга, имонли ва медиум қобилиятли эга шахсга айланасиз. “Замин” янгиликларини “Telegram”да кузатиб боринг\nЯнгиликлар » Ҳаёт тарзи » Ўзингизда рангларнинг маъносини кашф этинг. Ранглар Сизнинг бир қисмингизга айлансин


Жинсий олат (пенис)ни катталаштириш » Birinchi bizda\nБывшие 2 сезон (2019) все серии\n2 сезон (2019) все серии\nОхота по-американски / American Hunt / 2019\nBosh Sahifa » Erkaklar Uchun » Жинсий олат (пенис)ни катталаштириш\nadmin | 0 комментариев | 262 просмотров\nKino ko'rsatmayaptimi bizga yozing\nWessels ва Lue (1996), маълумотларига кўра жинсий олатнинг тинч ҳолатидаги ўртача узунлиги 8,8 ва 9,7см орасида бўлса тортилган ҳолатда(эрекцияга муқобил) эса 12,4 см. Ponchietti ва хамкасабалари ҳам 2001 й.да 3300 та ёш эркакларни кўригидан сўнг юқоридагига ўхшаш хулоса беришган, яъни 10смдан 12,5смгача. Барча текширувларда антропометрик текширувлар хам ўтказилган ва кучсиз корреляция кузатилган.\nЭрекция пайтида 9,5 смдан кичик бўлсагина жинсий олатни кичик деб ҳисобланади. Баъзи мутахассислар эса 7,5см ҳам дейишади. Ўлчашда дорсал тарафида қорин деворига 90° бурчак остида пенопубикал бурчакдан бошчани охирисигача бўлган масофа инобатга олинади.\nЯна бир операциясиз усул бўлган тракцион (чўзиш) усул юқоридагига нисбатан эффектив ҳисобланади. Асосида жинсий олат тўқималарини куч билан узоқ муддат чўзиш, тортиш ётади. Бунинг учун экстендерлар (Andro-Penis ва ҳ.к.).дан фойдаланилади. Бу жиҳоз бериладиган кучни назорат қилиб туради. Ва кучни аста секинлик билан орттириш тавсия қилинади. Керакли натижага эришиш учун камида олти ой давомида ташиб юришлари керак. Кунига саккиз соатгача. Экстендерфойдаланганлар 2,5–3 смгача узайганини айтишади, лекин бу усулни ҳам узоқ йиллик натижалари қайд қилинга мақолалар йўқ. Камчиликлари кундалик турмуш тарзига ҳар куни ташиб юриш зарар келтиради. Чўзилгани учун оғриқ, гематома(қон қуйилиши), жинсий олат эгриликларни ва пейрони касаллигини келтириб чиқариши мумкин.\nжинсий олат бошчасини катталаштириш;\nЭнг эффектив усул бўйлама корпоротомия ва аутовена билан ўрнини тўлдириш усулидир(Austoni), асорати эректил дисфункция ривожланиш хавфини катталигида.\nПациент албатта юқоридаги афзалликлари ва асоратлари ҳақида тўлиқ маълумотга эга бўлиши керак. Статистикага кўра юқоридаги маълумотга эга бўлган беморлардан атиги 8% операция қилдиришга рози бўлар экан.\nМуродов Зарифжон, уролог-андролог.\nBIRINCHI BIZDA"Жинсий олат (пенис)ни катталаштириш"KEYIN BOSHQALARDA\n2019-2020 Kino-Seriallar.ru №1


Нўхатвой — www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариНўхатвой\nҚадим замонда бир бой бор экан. Бу бойнинг бир корандаси бор экан. Унинг боласи йўқ экан. Бойнинг зулмидан коранда уйига ҳам боролмас экан. Коранда қўш ҳайдаётганида хотини овқат пишириб олиб борар экан. Бир куни хотин овқат пишириб турганда нўхатдай бола туғибди, анча кучидан кетибди. Хотин болага қараб: “Сен нўхатдай ўлгурни туғиб дармоним кетиб қолди, қандай қилиб отангга овқат олиб бораман?” деб ўйлаб турса, ҳалиги туғилган бола қозоннинг ёнига келиб:\n— Овқатни мен ўзим олиб бораман,— дебди. Онаси:\n— Ҳў, худо олсин сени, ўзинг нўхатдайсан-у қандай қилиб овқатни кўтарасан,— дебди.\nОнасининг бу сўзига Нўхатвойнинг аччиғи келибди-да, хурмачанинг тагига кириб кўтарибди, пилдираб кетаверибди. Буни онаси кўриб ҳайрон қолибди.\nОтасининг қўш ҳайдаб турган жойига бирдан хурмачада овқат бориб қолибди. Отаси ҳам ҳайрон бўлиб турса, хурмачанинг тагидан биров:\n— Ота-ота, мен сизга овқат олиб келдим,— дебди.\nОтаси хурмачани олса, ҳеч ким йўқ эмиш. Овқатни олиб ея бошлабди; Нўхатвой қўшнинг олдига бориб, қўшни ҳайдайверибди. Коранда қараса, қўш ўзидан ўзи ҳайдалиб кетаётган эмиш. Нўхатвой ҳеч кимга кўринмас экан. Отаси овқатни еб бўлиб, қўшнинг олдига борибди. Нўхатвой дарров қўшни қўйиб, хурмачани кўтариб, онасининг олдига олиб келибди. Отаси: “Бу нима воқеа бўлди экан?”— деб саросимага тушиб, кечқурун уйига келибди. Келгандан кейин хотинидан сўрабди:\n— Э хотин, бугун овқатни менга ким олиб борди?\nХотин эрининг сўзини эшитиб, хандон ташлаб кулибди-да:\n— Овқатни олиб борган сизнинг ўғлингиз бўлади, — дебди. Коранданинг жаҳли чиқиб:\n— Қаёқдаги бўлмаган гапларни гапирасан, менинг ўғлим қаёқда-ю, овқат олиб бориш қаёқда. Менинг ўғлим бўлса, кўзга кўринмайдими?— дебди.\nХотини эридан бу сўзни эшитиб, “хафа бўлмасинлар тағин” деб:\n— Нўхатвой, Нўхатвой, — деб чақирибди. Эри:\n— Хотин, сен қаёқдаги гапларни гапирасан? Нўхатвой деб кимни чақиряпсан. Шундай ҳам от бўладими?— деб кулибди. Хотини:\n— Вой ўлай, бой бўлгур, қаёқдаги гапларни гапирасан эмиш-а! Ахир, кеча бир ўғил туғдим. Ўзингиз бошим қоронғилигини билган эдингиз, тўғрими? Боламиз худди нўхатдай; кўзга кўринмайди,— деб кулибди. Бунга эри ажабланиб турган экан, Нўхатвой:\n— Ассалому алайкум, дада,— деб салом бериб келибди.\nОтаси бундай қараса, ерда битта нўхатдай нарса пилдираб кетаётган эмиш. Шунда хотини айтибди:\n— Ана шу Нўхатвой бўлади. Буни эри кўриб, ҳайрон бўлибди.\n“Баракалла, болам” — деб кўришибди. Боласининг гапига қараса, маъноли гаплар эмиш. Коранда суюнганидан Нўхатвойни дарҳол хўжайини — бойнинг олдига олиб чиқибди. Бой Нўхатвойни кўриб олдин кулибди, кейин жаҳли чиқиб:\n— Йўқот буни, бу қандай қилиб одам бўлади? Буни Қурдим дарёнинг нариги ёғига олиб бориб ташланглар,— дебди. Бу гапни эшитиб коранда билан хотини хафа бўлиб йиғлашса ҳам, бойнинг хизматчилари Нўхатвойни чинқиртириб Қурдим дарёнинг нарёғига олиб бориб таш-лашибди. Нўхатвой дарёнинг нариги ёғида беш-олти кун юрибди. Унда ажойиб одамлар яшар экан. Нўхатвой улар билан оғайни бўлиб олибди. Улар Нўхатвойни ўзларига бошлиқ қилибдилар.\n← Аввалги Аввалги Шаҳзода Асад\nКейинги → Кейинги: Дурадгор билан тикувчи


Жасур Умиров иши: Адвокат суднинг қароридан розими? | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nЖасур Умиров иши: Адвокат суднинг қароридан розими?\nЖасур Умиров иши: Адвокат суднинг қарори...\n22:01 / 11 Jun\nЎтган йилнинг октябрь ойида хонанда Жасур Умировга нисбатан Ўзбекистон Республикаси Жиноят кодексининг 118-моддаси жиноий иш қўзғатилганди. Хонанда вояга етмаган Ш.М.нинг номусига тегишда айбланди ва 2020 йилнинг 21 декабрь куни унга нисбатан қамоққа олиш эҳтиёт чораси қўлланилди.\n2 февраль куни жиноят ишлари бўйича Каттақўрғон шаҳар судида бўлиб ўтган суд мажлисида Жасур Умиров Жиноят кодексининг 118-моддаси (номусга тегиш) 1-қисми билан айбли деб топилиб, унга 5 йил муддатга озодликдан маҳрум қилиш жазоси тайинланган.\nАввалига зўрланганини иддао қилган Шаҳзода Мўминова, орадан кўп ўтмай Жасур Умировга туҳмат қилганини тан олди. У бу ҳақда QALAMPIR.UZ’га интервью берганди. Ушбу интервью ва журналистик суриштирув эълон қилинганидан кўп ўтмай, жорий йилнинг 10 июнь куни хонанда Жасур Умиров озодликка чиқди. Тўғрироғи, суд томонидан унга нисбатан белгиланган озодликдан маҳрум қилиш жазоси озодликни чеклаш жазоси билан ўзгартирилди.\nQALAMPIR.UZ суриштирувларини давом эттирган ҳолатда Жасур Умировнинг адвокати Сиёвуш Раҳматовни суҳбатга чорлади. Ушбу суҳбатни юқоридаги видеоплеерда ёки YouTube’даги саҳифамизда томоша қилишингиз мумкин. Қуйида эса суҳбатнинг матнли талқини билан танишасиз.\nФеруза Нажмиддинова, журналист: — 1 май куни сиз бошчилигингизда хонанда Жасур Умировнинг отаси ва зўрланганини иддао қилган Шаҳзода Мўминова QALAMPIR.UZ’га интервью берганди. Aйнан ўша интервьюдан кейин нималар ўзгарди?\nСиёвуш Раҳматов, адвокат: — Интервью берган пайтимиз биз Олий Судга кассация тартибида шикоят билан мурожаат қилгандик. Шаҳзода Мўминова интервью жараёнида айтган ҳар бир гапини сид жараёнида ҳам айтди. Яъни, унга ҳеч қандай босим ўтказилмаганини, барчаси икки томоннинг розилиги билан амалга оширилганини, тергов жараёнларида эса отасидан қўрққани учун “мени зўрлади” деб айтганини ва Жасур Умиров унга уйланмаслигидан қўрқиб, шундай кўрсатма берганини тан олди. Бу эса Жасур Умировга туҳмат қилганини яққол кўрсатиб берди. Шундан сўнг, икки марта суд мажлиси бўлиб ўтди. Суд мажлисида ҳолат атрофлича ўрганилди. Ва ўз-ўзидан судьялар томонидан унга эътироз билдирилди. Унга тўғри қилмагани, қонунчиликда бу каби вазиятларда жавобгарлик белгиланиши тушунтирилди. QALAMPIR.UZ ҳам нега ички ишлар ва прокуратура жим турганлигини ёритиб ўтди. Лекин, бугунги кунда Шаҳзода Мўминова қаергадир чақирилиб, сўроқ қилинаётганидан хабарим йўқ. Бу ҳақида унинг ўзи ҳам ҳеч нарса демади.\nШаҳзода Мўминова ўша пайтда вояга етмаган бўлган. Бизнинг қонунчилигимизда вояга етмаганлар учун енгилликлар бор. Туҳмат қилиш ижтимоий хавф бўлмаган жиноят турига киргани учун балки ички ишлар ва прокуратура бунга кўз юмаётган бўлиши мумкин. Мен бунга баҳо беришдан йироқман.\nШаҳзода Мўминованинг QALAMPIR.UZ’га берган интервьюсидан кейин оммага асл ҳолат маълум бўлди ва суд Жасур Умировга тайинланган жазони озодликдан чеклаш жазосига алмаштирди. Бу иккала жазо мақоми бир хил. Фақат уни ижро этиш тартиб ва тамойиллари сал фарқ қилади. Бу жазо бўйича биз ҳали Олий суд ажримини олмадик. Одатда куннинг тун қисмида, яъни 22:00дан эрталабки соат 06:00 гача мобил телефон, интернет воситаларидан фойдаланиш тақиқланиши мумкин. Кўнгилочар жойларга, оммавий тадбирларда иштирок этиши тақиқланади. Ўша вақт давомида уйдан чиқмаслик белгиланади. Кундузи, яъни эрталаб соат 6:00 дан кечки 22:00 гача ўзи яшаётган ҳудудда шахсий ишлари билан машғул бўлиши мумкин. Чеклов куннинг тун қисмида бўлади. Кун қисмида ҳам чеклов мавжуд ва бу суднинг ажримида аниқ кўрсатилади. Буни биз ажримни қўлимизга олгандан кейин батафсил маълумот берамиз. Озодликдан маҳрум қилиш жазосидан шуниси билан фарқ қилади. Озодликдан маҳрум қилиш белгиланган қаттиқ тартибли колонияларда ўталади, озодликдан чеклаш эса доимий яшаш манзилида, ички ишлар органларининг назорати остида ўталади.\nФ.Н.: — Шунга ўхшаш ҳодисалар рўй берса, таҳририятга “буни чиқарманглар, одамлардан уяламиз”, деб мурожаат қилишади. Бу жараёнда ОAВ қанчалик сизларнинг ёнингизда тура олди?\nС.Р.: — Қайсидир медианинг нотўғри талқини оқибатида бугун мана шундай хунук вазиятлар келиб чиқди. Aслида туҳмат бўлган ҳолатни бўрттириб кўрсатилиши оқибатида хонандага нисбатан бутун халқнинг фикри ўзгарди. ОAВда ва ижтимоий тармоқларда унга қарши салбий фикрлар билдирилди. Мана, QALAMPIR.UZ ҳақиқатни ёритгнидан кейин, халқнинг фикри ижобий томонга ўзгарди.\nЖазо тури ўзгартирилди. Буни ҳам бир ижобий натижа, десак бўлади. Жазони уйда ўташ билан колонияда ўташнинг фарқи катта.\nФ.Н.: — Шаҳзода Мўминова ОAВ орқали туҳмат қилганини тан олганидан кейин тергов жараёнлари қанчалик тезлашди?\nС.Р.: — Жиноят процессуал кодекси бўйича кассация тартиби бўйича қилинган шикоят кўриб чиқилади. Буни алоҳида ажратиб кўрилди, десак менимча халқимизда ҳам сал ғалати тушунча ҳосил бўлади. Яъни, “бу хонанда экан, унинг ишини тез кўраркан, биз оддий халқ эканмиз”, деган тушунча пайдо бўлиши мумкин. Мурожаат қилганимиздан кейин ишни кўриш муддати тайинланди. Тезлаштириш ёки қандайдир имтиёзли ҳолатлар бўлгани йўқ. Aйтишим мукинки, QALAMPIR.UZ’да чиққан интервьюдан кейин ҳақиқат ёритиб берилди ва бунинг учун сизларга раҳмат деймиз. Шундан кейин халқнинг ва ишни кўрган судьяларнинг фикри ўзгарди, деган тахминдаман. Улар ҳам гувоҳ бўлишдики, QALAMPIR.UZ ниманидир ошириб ёки бўрттириб кўрсатгани йўқ.\nФ.Н.: — Юқорида Шаҳзода Мўминовага нисбатан чора кўриб-кўрилмагани ҳақида айтиб ўтдингиз. Бу каби вазиятларда қонунчиликда нималар белгиланган?\nС.Р.: — Қонунчиликда шахсга нисбатан туҳмат қилган кишига нисбатан жавобгарлик белгиланган. У жиноятнинг субъекти бўла оладими ёки йўқ, бунга ҳуқуқни муҳофаза қилувчи органлар баҳо беради. Чунки бизнинг қонунчилигимизда ҳар бир жиноятнинг таснифига кўра, субъектнинг ёши белгиланган. Шаҳзода Мўминова ўша пайтда вояга етмаган бўлгани учун унга нисбатан қандайдир енгилликлар бўлиши мумкин. Лекин бизда туҳмат учун жавобгарлик муқаррар.\nФ.Н.: — Бизни кузатаётганларда бир савол туғилиши мумкин. Қизнинг туҳмат қилгани исботланди, лекин нима учун Жасур Умиров тўлиқ оқланмади?\nС.Р.: — Дарҳақиқат, бу масала ОАВда ҳам, ижтимоий тармоқларда ҳам муҳокамаларга сабаб бўлмоқда. Нега у оқланмади? Нега бошқа жазо турига ўзгартирилди? Суднинг фаолиятига баҳо беришга менинг ҳуқуқим йўқ. Адвокатлик нуқтаи назаридан ва жамиятда белгиланган қонунчиликдан келиб чиқадиган бўлсак, барча судлар учун раҳбарий кўрсатмага эга бўлган Олий суд пленум қарори бор. Мазкур қарорда шундай бандлар борки, номусга тегиш белгилари мавжуд бўлса ҳам жабрланувчининг даъвоси бўлмаган тақдирда, унга нисбатан юритилган жиноят иши тугатилиши ва жазодан озод қилиниши белгиланган. Жиноят ишини тугатиш билан шахсни оқлаш тушунчаларида фарқи бўлиб, Жасур Умиров ҳолатида ҳам у оқланиши мумкин эди. Сабаби, бевосита жабрланувчи ихтиёрийлик асосида бўлгани ва Жасур Умировга туҳмат қилганини тан олган.\nФ.Н.: — Бундан кейинги жараён қандай кечади? Яна қайта мурожаат қилиш режаси борми?\nС.Р.: — Иш қонунчилик бўйича кассация тартибида кўрилгандан кейин Олий суд Раиси, Ўзбекистон Республикаси бош прокурори ёки унинг ўринбосарлари томонидан берилган протестига асосан қайта кўрилиши мумкин. Бу масалада ҳали Жасур Умиров билан бир тўмтамга келмадик. 2021 йил 9 июнда Жазони ижро этиш муассасасидан чиқди. У бироз ўзига келгач, у билан бу масалани муҳокама қилиб, кейин шикоят бериш ёки бермаслик масаласи ҳақида бир қарорга келамиз. У менинг ҳимоям остидаги шахс бўлгани учун унинг фикрисиз мустақил ҳаракат қилишга ҳаққим йўқ.\nФ.Н.: — Ижтимоий тармоқлар орқали Жасур Умиров отаси билан кўришгани “ҳа, энди уйга кетамиз” деган гапларини эшитдик. Тан олиш керак, қамоқхона – бу уй эмас, унинг ўз қонун-қоидалари, тош-тарозилари бор. Лекин, Жасур Умировнинг ҳолати жуда ёмон эди. Фикримча, оқсаб юраётгандек, жудаям озиб кетган, кўриниши яхши эмасди. Унинг саломатлиги ва ҳозирги аҳволи ҳақида маълумот бера оласизми?\nС.Р.: — Ҳали Жасур Умиров билан юзма-юз учрашганим йўқ. Лекин унинг аҳволи яхши эди, бошқа маҳкумларга нисбатан қандай муомала бўлган бўлса, унга ҳам ҳудди шундай умумий тартибли муомала қилинаётганига ўзим гувоҳ бўлганман. Кечаги ҳолатда эса, балки у сиқилганинидан овқатланмаган ёки қандайдир жисмоний машқлар билан шуғулланган бўлиши мумкин. Айтганингиздек, бу ўз номи билан жозони ижро этиш колонияси ва бевосита суд томонидан ҳукм қилинган шахсни тарбиялаш билан шуғулланади. Яъни, у ерда маҳҳум эрталаб 06:00 да туради, жисмоний тарбия билан шуғулланади, овқатланади ва ундан кейин бирор иш билан банд бўлади, яъни эркинлик йўқ. Номи билан озодликдан маҳрум қилиш, эркинлик чекланган. Шу боис у озгина озган бўлиши мумкин. Лекин ҳозирча Жасур Умировнинг саломатлиги билан боғлиқ ҳеч қандай шикояти йўқ.\nФ.Н.: — Ёдингизда бўлса, бундан аввал Жасур Умировга нисбатан жиноий иш очиш бўйича мурожаат ҳолатда жиноят белгилари аниқланмагани учун рад этилган эди. Ва ушбу жиноят ишини очишни рад этган Ички ишлар органларининг икки нафар ходими ҳайфсан олди. Бир нафар ходим лавозимидан озод этилди. Орадан вақт ўтиб, Умировга туҳмат қилингани ва ҳақиқатан ҳам ўша вақтда ички ишлар органи ходимлари жиноят иши очишни рад этиб, тўғри қилгани аён бўлди. Энди эса Ички ишлар вазирлиги ҳам, ишни ўз назоратига олган вилоят прокуратураси ҳам жим. Нега уларга қўлланилган ҳайфсан олиб ташланмапяпти, бўшатилган ходим нега лавозимига тикланмаяпти?\nС.Р.: — Ички ишлар идоралари – бу битта тизим, бу битта корхона, яъни жамият ва давлатда жамоат тартибини сақловчи ташкилот ҳисобланади. Унинг фаолиятига, ички ҳаётига аралаша олмаймиз. Агар ходим ҳақиқатан ҳақиқатан хатога йўл қўйган бўлса, унга нисбатан қонунда белгиланган интизомий чора – ҳайфсан ёки эгаллаб турган лавозимидан озод қилиш жазоси белгиланган бўлиши мукин. Агар ҳақиқатан ҳам Шахзода Мўминованинг хатти-ҳаракати оқибатида нотўғри жазо берилган бўлса, уларни кечириш мумкин.


Пайариқ тумани ҳокимлиги вакили банк ходимини калтаклаган(ми)? Воқеликка ойдинлик киритилди - zarnews.uz\nИжтимоий тармоқларда ва интернет нашрларида “Пайариқ тумани ҳокимлиги вакили банк ходимини калтаклади” сарлавҳаси остида хабар ва унга илова қилинган ҳолат акс этган видео тарқалди.\nХалқ банки матбуот котиби ушбу ҳолат юзасидан қуйидагиларни маълум қилди:\n“Ушбу воқеа 2019 йилнинг 19 октябрь куни соат 16:00 лар атрофида Самарқанд вилоятининг Пайариқ туманида содир бўлган. Ўша куни Халқ банкининг Пайариқ филиали ходими Икром Оролов ўз ихтиёри билан пахта ҳашарига чиққан ва тушдан кейин уйга қайтиш учун пахта майдонидан чиқиб кетаётганда уни туман ҳокимлиги вакили тўхтатиб, кетиш мумкин эмаслигини айтган.\nБанк ходими далада ичимлик суви йўқлиги, сал тоби қочаётганини айтиб, кетмоқчи эканлигини айтган.\nШундан сўнг ҳокимлик вакили ва банк ходими ўртасида тортишув юзага келган. Вазиятга ҳоким ўринбосари Отабек Абдуллаев аралашиб, банк ходимини судрай бошлаган, уларни атрофдаги фуқаролар ажратиб, жанжални бартараф этишган.\nВоқеа бўйича Халқ банкининг Пайариқ филиали ходими Икром Оролов ҳеч кимга мурожаат қилмаган ва ҳозирда ўз фаолиятини давом эттириб келмоқда".\nТеглар: Пайариқ банк ходимлари жанжал


Прокурор Обидхон Қори иши юзасидан аппеляция киритмоқчи « O'zbekiston ERK Demokratik Partiyasi\nПрокурор Обидхон Қори иши юзасидан аппеляция киритмоқчи\n31 July 2012 - 12:32\nПрокурор Кристер Петерссон, имом Обид қори Назаровга суиқасд қилишда гумон қилинган икки шахсни оқлаган швед суди қарорига протест киритиш ниятида.\nПрокурор Петерссон суднинг ажримига рози эмас. У, ҳибсга олинган жуфтлик ёлланма қотил билан тўғридан тўғри алоқада бўлгани, у Назаровни ўлдириш миссияси билан Швецияда бўлганида, унга турли хизматлар кўрсатишганига далиллар келтирганини айтади.\nНазаровга, прокурорнинг маълумотларига кўра, Ўзбекистон фуқароси бўлган, 1978 йил туғилган Юрий Жуковский ўқ узган, Назаровга суиқасддан кейин унинг изи қаердадир Россияда йўқолган.\nҲозирги пайтда, Петерссоннинг сўзларига кўра, Жуковскийга Европа қидирув тармоқлари орқали халқаро қидирув эълон қилинган.\n“Суд ҳукмидан кейин бизнинг имконимизда аппеляция учун уч ҳафта бор, келаси ҳафтада мен уни топшираман”, – деди Петерссон uznews.net сайтига.\nБироқ, прокурор, гумондор жуфтлик бунгача Швецияда қолиб, янги ҳибсни кутиб ўтиришмайди, дейди. “Аёл [яъни Нодира Аминова] 2013 йилгача ўқиш учун стипендияси бор, бироқ мен улар тез орада Швецияни тарк этишади деган гумондаман”, – дейди у.\nШвед суди, Ўзбекистон билан муносабатларни бузмаслик учун сиёсий қарор қабул қилиши мумкинми? – деган саволга, Швециядаги суднинг мустақиллигига ишонишини, бу каби нохолисликни тасаввур қила олмаслигини айтди.\nОғир яраланган имомнинг ўғли Довудхон “Озодлик”ка берган интервьюсида, суднинг қарори унинг оиласини қониқтирмаганини билдирди. Унинг назарида, айблов томони, уларнинг айбланишига аниқ далиллар келтирган.\n“Нима учун суднинг бундай қарор қилгани менга хануз аниқ эмас”, – дейди Довудхон.\nУнинг сўзларига кўра, имом Обидхон қори Назаровнинг аҳволи суиқасд қилинган кундан буён ўзгаришсиз, оғир ҳолда қолмоқда. Бироқ у ва унинг оиласи, ҳаммаси яхши бўлиб кетишига умид қилмоқда.\n“Шайтон фақат ноумид бўлиши мумкин, бизнинг эса Аллоҳдан умидимиз бор, – деди Довудхон “Озодлик”ка. – Шифокорлар ҳам умидлантираяпти, бироқ ҳеч ким кафолат бера олмайди. Шунинг учун, Аллоҳдан умидвор бўлиб, сабр бардош билан кутамиз”.\nЎХҲ хабар бўлими


Касалланганлар сони 552 128 089\nСоғайганлар сони 527 502 319\nВафот этганлар 6 356 951\nҲуқуқшунос, блогер Хушнудбек ўз телеграм-каналида иш ҳақи оширилганидан сўнг энг кўп сўралаётган саволларга маълумот берди.\nЖарималар ҳам ошадими?\n1 июндан бошлаб базавий ҳисоблаш миқдорига боғланган тўловлар ҳам ошади. Масалан, маъмурий жарималар, солиқлар, давлат божлари ва шу каби бошқа тўловлар. Масалан, илгари 1 “минималка” жарима 270 минг сўм бўлган бўлса, 1 июндан 300 минг сўм бўлади.\n1 июндан фақат бюджет ташкилотлари ходимларининг иш ҳақлари 12% га ошяпти. Талабаларнинг стипендиялари ошгани йўқ, бу ҳақда фармонда ҳеч нарса дейилмаган. Шунингдек, пенсия ва нафақалар ҳам ошмади, чунки улар яқиндагина, аниқроғи 2022 йил 1 майдан 12 фоизга ошган эди (https://t.me/xushnudbek/14123).\nКонтрактлар ҳам ошадими?\nҚоидага кўра, талабаларнинг тўлов-контрактлари ҳам ошиши мумкин, сабаби базавий контракт миқдорлари меҳнатга ҳақ тўлашнинг энг кам миқдорига боғлаб қўйилган. Лекин бу борада хулосага бироз шошмаган маъқул. Сабаби кўплаб ОТМлар ўз имконидан келиб чиқиб, контракт миқдорларини ўзи белгилаяпти, бундан ташқари илгари Ҳукумат томонидан контракт миқдори оширилишига тақиқ қўйилган пайтлари ҳам бўлганди. Аниғини ОТМлардан аниқлаштириш керак.\nКиритилди: 08:46 21.05.2022. Ўқилди: 4025 марта. Фикрлар сони: 9 та.


2-мавзу. Суюқ ва газсимон суюқликлар\nHajmi 91.15 Kb.\nMustaqillik yillarida amalga oshirilgan islohotlar sud referat 2, 2 5213166789181046935, 9-sinf imtihon biletlari, BAZA(0), durdond.doc, 1. O’zbekistonda ko’ppartiyaviylikning rivojlanishi Siyosiy part, 2 5467488634754040471, 5-darajali test.№2. 161118195628\nСуюқ ва газсимон суюқликлар\nСуюқликларнинг қаттиқ жисмлар билан ўзаро таъсири\nУлуғ рус математиги Н.И.Лобачевский (1793-1886 йиллар) ўз даврида ажойиб бир фикрни шундай ифодалаган: «Бир ақлли инсондан бутун донишмандликни ўрганиш учун бехуда уринманг. Бутун хаётимиз қонунларини фақат она табиатдан сўранг. У биз учун номаълум бўлган сирларни тўлалигича ўзида сақлайди ва Сизни қизиқтирган барча саволларингизга албатта тўлиқ жавоб беради».\nМодомики, биз ушбу қўлланмада ўрганадиган билимларимиз табиатимизнинг асосини ташкил этувчи физик жисмлар (суюқликлар) қонуниятига бағишланган экан, бу билимлар инсоннинг онгли фаолияти учун фақат фойдадан холи эмас.\nХозирги даврда хаётимизда суюқликнинг нисбий тинч ва харакат қонуниятларини ўрганувчи фаннинг қўлланилиш сохаси кенгайиб бораётганлиги ва бу маълумотга эга бўлганимиздагина улардан самарали ва тежамкор фойдаланиш мумкинлиги яққол сезилмоқда.\n1992 йил 8 декабрда қабул қилинган асосий қомусимизнинг 55-моддасида «Ер, ер ости бойликлари, сув, ўсимлик ва хайвонот дунёси хамда бошқа табиий захиралар умуммиллий бойликдир, улардан оқилона фойдаланиш зарур ва улар Давлат мухофазасидадир» – деб бежизга киритилмаган. Сув хам мана шу табиий бойликларимиз қаторига кириб, суюқлик деб аталувчи физик жисм эканлиги бизга маълум.\nҚадимдан халқимизда бир нақл бор «Отанг муроб бўлса хам ховлинг Бўлоқ бошида бўлсин». Зотан она табиатимизнинг 71% и сув билан қопланганлиги ёки инсон организмининг 70%ни сув ташкил қилиши инкор қилиб бўлмайдиган хақиқатдир.\nЮқорида келтирилган фикрларимизнинг давоми сифатида шуни таъкидлаш мумкинки, мамлакатимиз иссиқ регионда æоéлашганлиги ва агросаноат маæмуаси иқтисоди¸тнинг асосиé шакллантирув÷и манáаларидан áири ýканлигини ýътиáорга олиá, сув õўæалигини ÿнада ривоæлана¸тганлиги, áу соõада керакли гидротеõник ва суғориш иншоотларини, áиздан юқори савиÿдаги муõандислик õисоáларни сифатли áаæаришни талаá қилади ва замонавиé талаáларга мос келув÷и шаклларда қаéта таъмирлаéди.\nЮртимиз истиқлолга эришган кунлардан бошлаб мамлакатимизда халқ хўжалигининг барча сохаларида туб ўзгаришлар юз бермоқда. Хусусан сув хўжалиги сохасида хам ислохотлар изчил олиб борилмоқда.\nЖонажон Ўзбекистонимиз иқтисодиётида агромажмуа тармоғи мухим ўрин эгаллаши ва бу соха махсулотлари асосан суғориладиган ерларда етиштирилишини эътироф этадиган бўлсак, сув оқими харакатини ўрганиш ва ундан оқилона фойдаланиш бўйича керакли маълумотларга эга бўлиш келгусида тайёрланадиган агромажмуа сохаси мутахассисларига қанчалик даражада зарурлигини тасаввур қилишимиз мумкин.\nАйниқса, 4,5 млн. гектарга яқин суғориладиган ерларга оби-хаёт етказадиган гидротехник иншоотлар (сув олиш иншоотлари, тўғонлар, сув омборлари, шох каналлар, хўжаликлараро каналлар, ички суғориш системалари) узоқ йиллар давомида ишлатилиши натижасида бугунги талаб даражасида эмаслиги ва буларни самарали, тежамкор ишлайдиган кўринишда қайта таъмирлаш зарурияти пайдо бўлиши - келажакда бу машаққатли, лекин шарафли муаммони хал қилувчи бўлғуси мутахассислар пухта билим олишларини давримизнинг ўзи талаб этмоқда.\nИнсоният ўзининг иш фаолиятида учрайдиган хаётий муаммоларни халқилишда кўпинча хар хил суюқликларнинг харакати хамда уларнинг қаттиқ жисмларга бўлган таъсирини ўрганади.\nАгар инсон организмида қоннинг харакати унинг тириклигини белгиласа, Она Заминимизда суюқликлар харакати туфайли хаёт мавжудлиги учун мухим ўрин тутишини таъкидлаш мумкин.\nЮқорида қайд этилган муаммоларни ўрганиш ва тадқиқот қилиш натижасида “Суюқ жисмлар механикаси” ёки “Суюқликлар механикаси” деб номланувчи кенг қамровли фан юзага келган. Бу фан грек тилидаги атама билан “Гидромеханика” деб юритила бошланди.\nБу фан ўз навбатида суюқликлар статикаси - «Гидростатика» ва суюқликлар динамикаси - «Гидродинамика» бўлимларга бўлиниб, иккинчи бўлим “Суюқликлар кинематикаси” ни хам ўз ичига олади.\nГидростатика - суюқликларнинг нисбий тинч холат қонуниятларини ўрганиб, уларни амалиётда қўллаш учун услубиятлар яратади.\nГидродинамика - суюқликнинг харакат қонуниятларини ва уларнинг пайдо бўлиш сабабларини ўрганиш билан биргаликда уларнинг тузилиш структураларини хам ўрганади. Бу фаннинг ташкил топиш тарихи анча узоқ бўлиб, бир неча минг йиллик тарихни ўз ичига олади. Умуман, инсоният, суюқликлар билан маълум маънода муносабат ўрнатиши билан суюқликлар хақидаги қонуниятларни ўрганишга киришган.\nГидравлика фани тарихида биринчи илмий асар – Архимед томонидан ёзилган (эрамиздан аввалги 287-212 йиллар), «Сузувчи жисмлар» тракти хисобланади. Архимеддан кейинги 17 аср мобайнида Гидравлика фани тараққиётида сезиларли ютуқлар бўлмаган.\nXV-XVI асрларда Леонардо да Винчи (1452-1519 йиллар) - “Сувнинг харакати ва ўлчаниши” асарини ёзди, аммо бу асар 400 йилдан кейин нашр этилди. С.Стевен (1548-1620 йиллар) - “Бошланғич гидростатика”, Галилео Галилей (1564-1642 йиллар), - 1612 йилда “Сувдаги жисмлар тушунчаси ва уларнинг харакати” мақоласини ёзди, Е.Торричелли (1608-1647 йиллар) - кичик тешикдан оқаётган ёпишқоқ бўлмаган суюқликнинг тезлигини аниқлади, Б.Паскал (1623-1662 йиллар) – суюқликларда босимнинг тарқалиш қонунини яратди, И.Ньютон (1643-1727 йиллар) – 1686 йил суюқликлардаги ички ишқаланиш тушунчасини берди.\nНазарий жихатдан, Гидравлика фани Петербург Академиясининг хақиқий аъзолари Д.Бернулли (1700-1782 йиллар), Л.Эйлер (1707-1783 йиллар) ва М.В.Ломоносов (1711.1765 йиллар) томонидан ривожлантирилди. Гидравлика фани ривожида катта хизмат қилган олимлардан - Д.Полени (1685-1761 йиллар), А.Шези (1718-1798 йиллар), П.Дюбуа (1734-1809 йиллар), Д.Вентури (1746-1822 йиллар), Ю.Вейсбах (1806-1871 йиллар), О.Рейнольдс (1842-1912 йиллар) ва бошқаларни келтириш мумкин.\nXIX асрнинг иккинчи ярмидан Россияда Гидравлика фани янада тараққий этишига қуйидаги олимлар катта хисса қўшдилар. И.С.Громика (1851.1889 йиллар), Д.И.Менделеев (1834-1907 йиллар), Н.П.Петров (1836-1920 йиллар), Н.Е.Жуковский (1847-1921 йиллар), Н.Н.Павловский (1884-1937 йиллар) ва кейинги йилларда И.И.Агроскин, Е.А.Замарин, И.И.Леви, К.А.Михайлов, М.Д.Чертаусов, Р.Р.Чугаев, А.А.Угинчус ва бошқалар. Шуни таъкидлаш лозимки, фаннинг «Гидродинамика» бўлими асосчиси Д.Бернулли математика қонуниятлари асосида инсон организмида қоннинг харакатини ўрганиш билан шуғулланган. Петербург академиясининг хақиқий академиги Д.Бернулли «Нафас олиш» номли диссертация ёзган бўлиб, табиатни математика билан узвий боғлиқликда ўрганиш ғоясини тарғибот қилган. Фикримизнинг асоси сифатида унинг замондоши Л.Блюментростга ёзган хатидан қуйидагиларни келтириш мумкин:\n«Назаримда мускуллар харакати, нафас олиш, озиқланиш, кўриш, овоз пайдо бўлиши ва бошқаларни ўрганиш борасида жуда кўп кузатишлар ўтказдим. …»\nБундан ташқари унинг замондоши Э.Эйлер хам «Гидродинамика» фани ривожланишига ўзининг салмоқли хиссасини қўшган. У хам табиатда суюқлик харакатини математик қонуниятлар билан асослаб ўрганган. Унинг «Артериялардаги қон харакати тракти» илмий иши бунга яққол далилдир.\n«Суюқликлар механикаси» фанининг энг ривожланган даври сифатида XIX—XX асрларни кўрсатиш мумкин. Бу даврнинг машхур тадқиқотчилари Ф.Форхгеймер (1852 – 1933 йиллар), М.Вебер (1871 – 1951 йиллар), Прандтль (1875 – 1953 йиллар), М.А.Великанов, (1879 – 1964 йиллар), Б.А.Бахметов (1880 – 1951 йиллар), Н.Н.Павловский (1886 –1937 йиллар), Н.М.Бернадский (1882 – 1935 йиллар) Ребок (1864 – 1950 йиллар), Кох (1852 – 1923 йиллар) ва бошқалардир.\nГидрогазодинамика, насослар, компрессорлар ва вентиляторлар фаннинг, асосан, икки йўналишда ривожланган:\n1.Назарий йўналиш - назария асосларини математик қонуниятлар асосида ўрганиш.\n2.Техник йўналиш, яъни суюқликларнинг нисбий тинч холати ва харакат\nқонуниятларини амалиётда қўллашга доир тадқиқотларни ўтказиш ва ўрганиш.\nТехник йўналиш — суюқликларнинг техник атамаси, яъни “Гидравлика” деб атала бошлаган. Амалиётдаги муаммоларни ечишни енгиллаштириш учун айрим чекланишлар ва тахминларга йўл қўйилади. Кўпгина холларда суюқликлар билан боғлиқ физик жараёнларни ўрганишда маълум масштабдаги тадқиқот ва экспериментлар ўтказилиб, улар натижасида, асосан, эмперик ва ярим эмперик формулалар олинади хамда хисоб-китоб ва лойихалаштиришда улардан кенг фойдаланилади.\nГидро сўзи грекча “хюдор” ва “аулос” сўзлари бирикмасидан олинган бўлиб, “сув” ва “қувур” деган маъноларни билдиради.\nГидрогаздинамика қонунлари техниканинг барча сохаларида қўлланилганлиги учун бу фаннинг амалий ахамияти бенихоя каттадир. Гидрогаздинамика фанини қўлланиш сохалари – гидротехника, сув хўжалиги ва мелиорация, гидроэнергетикани сув билан таъминлаш ва канализация, машинасозлик, авиация ва хоказо.\nКўп йиллик археологик қазилмалар – ер шарининг кўп қисмида катта-катта гидротехник иншоотлар бизнинг эрамиздан анча илгари қурилганлигини кўрсатади. қадим замонларда, тажриба ва кузатишларга асосан кўплаб гидротехник иншоотлар Марказий Осиё, Хитой, Египет, Вавилон, Рим ва Грецияда қурилган. Ашхободдаги (Аннау) нураб кетган инженерлик иншооти қадимда қурувчилар катта суғориш системаларини қуришни билганликларидан далолат беради. Масалан, жуда қадимий, хозирда хам ишлаётган суғориш системаси – «Шохруд» минг йиллар илгари Ўрта Осиёда қурилгани бизни хайратга солади. 861 йилда Абул Аббос Ахмад ибн Мухаммад ибн ал-Фарғоний (тахминан 797-865 йиллар) +охира яқинидаги Равзо оролида нилометрни, яъни Нил дарёси суви сатхини белгиловчи ускунани ясаган. Ўзбек давлатчилиги асосчиларидан бири Амир Темур саройида қурилган фаввора иншооти кўпчилик европалик элчиларни хайратга солганлиги тарихий манбаларда таъкидланган. Фикримизнинг исботи сифатида француз ёзувчиси Люсьен Кэрэн томонидан ёзилган «Амир Темур салтанати» асарида Испания хукмдори Хенри III нинг Ватанимизга жўнатган элчиси Руи Гонсалес де Клавихонинг кундалигида 1404 йил 8 сентябрдаги Улуғ Амир Темурнинг Самарқанд шахри ташқарисидаги учрашувини қуйидагича таърифлаган: Хукмдор (Амир Темур)\nхашаматли уй олдидаги шохсупа устида ўтирарди. Унинг ёнидаги фаввора сувлари анча баландга отилиб, ховузга қайтиб тушар, ховузда эса қизил олмалар сузиб юрарди. Бу маълумотлар суюқлик ва суюқлик оқимини ўрганиш ва ундан фойдаланиш бизнинг Ватанимизда қадимдан бошланганлиги хақида сўз юритишимизга асос бўлади.\nСуюқлик ва суюқлик оқими муаммоларини ўрганувчи Гидравлика фани – физика ва назарий механика қонунларига асосланган. Гидравлика фанида учрайдиган мураккаб масалаларни хамма вақт назария асосида ечиб бўлмайди. Нима учун? Чунки, рўй бераётган жараёнларни математик дифференциал тенгламалар ёрдамида тавсифлаш мумкинлигини биламиз. Бу физик жараён математик дифференциал тенгламалар ёрдамида ёзилганда система таркибидаги тенгламалар сони ва бу тенгламага кирувчи номаълум параметрлар орасида номутаносиблик мавжуд бўлади хамда бу номутаносибликни хозирги тафаккуримиз доирасида фақат амалий тажрибалар натижасига асосланиб, талқин қилиш мумкин. Шунинг учун гидравликада амалий тажрибадан кенг фойдаланилади, яъни илмий тажриба кенг қўлланилади. Гидравликада амалий тажриба йўли билан биринчидан, назарий формулаларга кирувчи коэффициентлар ва тузатишлар, иккинчидан, тажрибага асосланган янги формулалар кашф этилади. Назария билан амалий тажрибанинг ўзаро алоқаси ва илмий-текшириш ишларини кенг ташкил этилиши Гидравлика фанини келгусида юқори кўрсаткичларга эришишида, халқ хўжалигида мухим масалаларни ечимини топишда амалий имконият яратади.\nШундай қилиб, Гидравлика фанига қисқача қуйидагича таъриф бериш мумкин: Гидрогазодинамика — табиий фанлардан бири бўлиб, суюқликнинг нисбий тинч холат ва харакат қонуниятларини ўрганади ва бу қонуниятларни кишилар жамиятининг мехнат фаолиятида қўллаш учун услублар яратади.\nУмуман, фан, ўзининг ўрганилиш жараёнида ўзига хос йўналишларга бўлинади. Масалан, қурилиш мутахасисликларида гидравлик иншоотлар қурилишига ва эксплуатациясига боғлиқ бўлган муаммолар билан шуғулланади ёки машинасозлик, авиасозлик мутахассисликларида – бу сохаларга боғлиқ бўлган физик ходисаларни лойихалаштириш ва эксплуатация жараёнини ўрганади.\nФаннинг ривожланиши билан хозирда, Гидравлика фанида ўрганиладиган объект сифатида, нафақат сувни, балки, барча табиатда мавжуд бўлган суюқликлар қабул қилинган. Бўлғуси шифокорларнинг хам физиология фанини Гидрогазодинамика фани билан қўшиб ўрганиши фойдадан холи эмас. Фикримизнинг далили сифатида Белгиянинг Гент университети «Гидравлика» кафедраси олимлари томонидан яратилган сунъий инсон юраги моделидан сунъий клапанлар синовида кенг фойдаланаётганлигини келтириш мумкин. Бу йўналишда хозирда кафедрамиз олимлари ва уларнинг шогирдлари томонидан изланишлар олиб борилаётганлигини алохида таъкидлаш мумкин.\nБизга маълумки, табиатда уч хил модда мавжуд: қаттиқ, суюқ ва газ ёки плазма кўринишда. Харорат ва босимнинг ўзгариши натижасида суюқ жисм қаттиқ ёки газсимон холатга ўтиши мумкин. Масалан, юқори босим остида сув- муз кристалли холатга ўтади ёки аксинча, паст босим остида газсимон холатни қабул қилади.\nСуюқликка қуйидагича таъриф бериш мумкин - ташқи босим ва харорат таъсири остида ўз хажмини ўзгартирмайдиган ва оқувчанлик хусусиятига эга бўлган физик жисмга суюқлик деб аталади.\nСуюқликни оқувчанлик хусусиятининг мохиятини тушуниш учун қуйидаги хисоблаш схемасидан фойдаланамиз (1-расм).Т қаттиқ жисм суюқликка ботирилган оғирлик кучи хисобига маълум кучланишлар пайдо бўлади.\n1-расм Суюқлик оқувчанлигини ўрганиш схемаси\nАгар жисмда mn ихтиёрий кесимни оладиган бўлсак, унда нормал кучланишдан ташқари уринма кучланишлар хам мавжуд бўлади. Фараз қилайлик, Т - жисм тинч холатда уринма кучланиш таъсирига бардош беролмай, емирила бошлайди ва идишнинг кўринишини қабул қилади. Бошқача қилиб айтганда, суюқлик қаттиқ жисмдан фарқли ўлароқ, нисбий тинч холатда турганида уринма кучланишига эга бўлмайди. Суюқликлар томчи ва газларга бўлинади. Гидравлика курсида биз асосан томчисимон суюқликларнинг қонуниятларини ўрганамиз.\nТомчисимон суюқлик деб, оқувчанлик хусусиятига эга бўлган ва бирор идишга қуйилганда шу идишни шаклини эгаллайдиган, амалий сиқилмайдиган физик моддага айтилади.\nСуюқлик қаттиқ жисмлардан молекулалар орасидаги тортишиш кучининг жуда кичиклиги ва оқувчанлиги (силжувчанлиги) билан фарқланади. Шунингдек, суюқлик, амалда ўз хажмини ўзгартирмайди, ташқи кучлар таъсирида ва хароратнинг ўзгариши билан сезилмас даражада ўзгаради. Газлар хам оқувчанлик хусусиятига эга бўлиш билан бир қаторда, ўз хажмларини ташқи кучлар таъсирида ўзгартирадилар. Томчили суюқликларга - сув, бензин, керосин, спирт ва бошқалар киради.\nКурсимиз давомида “суюқлик” деганда, мелиорация ва гидротехника сохаларини қамраб олган сув кўзда тутилади. Суюқликлар - маълум физик хусусиятлари билан бир-биридан фарқланади. Булардан, Гидравлика фанини ўрганишда асосийлари қуйидагилар хисобланади:\nСуюқликнинг зичлиги деб, хажм бирлигидаги суюқлик массасига ёки суюқлик массасининг унинг хажмига бўлган нисбатига айтилади.\nбунда, M - суюқлик массаси;\nV - суюқлик хажми;\nХажм бирлигидаги суюқлик оғирлигига ёки суюқлик оғирлигини унинг хажмига бўлган нисбатига солиштирма оғирлик ёки хажм оғирлиги деб аталади. (3) дан\nбунда, g - жисмларнинг эркин тутиш тезланиши.\n(5)ни (2) ва (4)га қўйсак,\nБундан қуйидаги ифодага эга бўлишимиз мумкин: (7)\nва ўлчов бирликлари: (8)\nБунда, - масса, узунлик, куч ва вақт\nТоза дистилланган сув зичлигининг хароратга боғлиқ равишда ўзгариши\nСиқилувчанлик - суюқликларнинг ташқи кучлари таъсирида хажмининг камайишидир. Бу холат сиқилувчанлик коэффициенти, () билан белгиланади.\nформуладаги минус хажм босимининг ортиши билан суюқлик камайишини кўрсатади.\nСуюқлик массаси ўзгармаган холда,\nХажм сиқилувчанлик коэффициенти тескари қиймати суюқликларнинг эластиклик модули - харфи билан белгиланади.\n(9) формулани хисобга олсак, (11) ифода қуйидаги кўринишга эга бўлади:\n(12) ифода Гук қонунини ифодалайди ва у харорат 00 дан 200 гача ва босим 20 атмосфера бўлганда чучук сув (дистилланган сув)нинг ўртача хажм сиқилиш коэффициентига тенг. Суюқликларнинг сиқилиш имконияти жуда кичик бўлганлиги сабабли, гидравликанинг амалий масалалари ечилганда улар хисобга олинмайди ва уларни амалда сиқилмайдиган деб қаралади.\nСуюқликларнинг ёпишқоқлиги деб, суюқлик бир қатламини иккинчи қатламига нисбатан силжиганда кўрсатадиган қаршиликка айтилади. Ёки суюқлик харакатида қатламлардаги ишқаланиш кучига ёпишқоқлик кучи деб аталади.\nИ.Ньютон 1687 йилда қуйидаги гипотезани айтади, яъни, суюқлик қатламлари харакат давомида ишқаланганда ички ишқаланиш кучи қуйидагига тенг:\nбунда, - қатламлардаги ишқаланиш кучи;\n- қатлам ишқаланиш юзаси;\n- тезлик градиенти, сирпаниш тезлиги;\n- ишқаланиш ёпишқоқлик динамик коэффициенти.\nН.П.Петров 1876-1920 йилларда Ньютон гипотезасини тасдиқлади.\n(14) формуладан динамик ёпишқоқлик коэффициенти қуйидагича аниқланади.\nбунда, - ишқаланиш кучланиши.\n- ўлчов бирлиги қуйидагича:\n; ; ёки\nХар хил хароратдаги сув учун қийматлари\nГидравлика фанини ўрганишда динамик ёпишқоқлик коэффициенти билан бир қаторда кинематик ёпишқоқлик коэффициентидан хам фойдаланилади:\nБу катталик ўзида узунлик, вақт, кинематик қийматларни мужассамлаштиради. Унинг ўлчов бирлиги: ; ; .\nАмалий тажрибалар кўрсатишича, суюқликнинг ёпишқоқлиги суюқлик турига ва унинг хароратига боғлиқ. Харорат кўтарилиши билан суюқликларнинг ёпишқоқлиги камаяди. Суюқликларнинг кинематик ёпишқоқлик коэффициенти қуйидаги жадвалларда келтирилган.\nV, 104 м2/с\nАМГ – 10 мойи\nСуюқликларнинг ёпишқоқлик коэффициенти вискозиметр ёрдамида ўлчанади.\nСуюқликларнинг майдонни узлуксиз тўла эгаллаш модели. Биз ўрганадиган суюқликлар бир жинсли суюқликлар бўлиб, уларни ўз майдонларини узлуксиз тўла эгаллайди, деб қараймиз. Хақиқатда эса, молекулалар оралиғи мавжуд бўлиб, узлукли бўлсада, математик усулда гидромеханиканинг мураккаб масалаларини ечишда кўрсатилган суюқликларнинг тўла узлуксиз майдонни эгаллаши қўл келади. Узлуксиз тўла майдон лотинча “contunuum” деб аталади. Амалиётда суюқлиқларнинг узлуксиз майдони тўла эгаллаш модели тасдиқланган.\nРеал ва идеал суюқликлар. Суюқликларнинг харакат қонуниятларни ўрганишда ёпишқоқлик, ички ишқаланиш кучлари асосий роль ўйнайди. Идеал суюқликлар табиатда учрамайди, уларни абсолют сиқилувчан эмас ва кўндаланг кучланишларни қабул қилмайди, ёпишқоқликка эга эмас деб хисобланади. Бундай холатда, математик қонуниятларни келтириб чиқаришда суюқликлар харакати билан боғлиқ бўлган қийматлар бизга қўл келади. Реал суюқлик заррачалари харакатчан деб қаралсада, улар чўзилиш ва силжиш кучларига қаршилик кўрсатадилар. Кўндаланг кучланишлар суюқликлар харакатида асосий масалалардан бири хисобланади.\nИдеал суюқликлар - суюқликларнинг мувозанат ва харакат қонуниятларини математик келтириб чиқаришда асосий омиллардан бири хисобланади. Хақиқий суюқликларга тажрибага асосан топилган коэффициентлар ёки кучланишларни ўзгаришини билган холда ўтилади. Шундай қилиб амалиёт назария билан боғланади.


Ражаб ойидаги бидъатлар » Тавҳид\nРажаб ойидаги бидъатлар\n1,798 марта ўқилган\nБидъат – Аллоҳнинг Китоби ва Суннатга хилоф бўлган жиддий масалалардан биридир. Пайғамбар соллаллоҳу алайҳи васаллам дин комил бўлганидан кейингина вафот этдилар. Аллоҳ айтади: «Бугун сизларга динингизни комил қилдим, неъматимни бенуқсон, тўкис қилиб бердим ва сизлар учун (фақат) Исломни дин қилиб танладим» (Моида: 3).\nОиша розияллоҳу анҳодан ривоят қилинади, Расулуллоҳ соллаллоҳу алайҳи васаллам дедилар: «Ким бизнинг бу ишимизда (яъни динимизда) ундан бўлмаган нарсани пайдо қилса, у рад (қилинади)» (Бухорий ва Муслим ривояти). Имом Муслим ривоят қилган бошқа ҳадисда эса Пайғамбар алайҳиссолату вассалом дедилар: «Ким у тўғрида бизнинг амримиз бўлмаган бир ишни қилса, у рад этилади».\nБаъзи одамлар ражаб ойида бир қатор бидъатларни тўқиб чиқардилар. Улар қуйидагилар:\n1. Рағойиб намози. Ушбу намоз аввалги ва афзал асрлар ўтганидан кейин кенг тарқалди, айниқса тўртинчи ҳижрий асрдан сўнг. Баъзи одамлар ражаб ойининг аввалги кечасида ўқиладиган ушбу намозни тўқиб чиқардилар. Шайхулислом Ибн Таймийя раҳимаҳуллоҳ дедилар: «Рағойиб намози – уламоларнинг ижмосига кўра бидъатдир. Улар имом Молик, Шофиъий, Абу Ҳанифа, Саврий, Авзоий, Лайсий ва бошқалардир. Бу ҳақида келтирилган ҳадис эса, барча муҳаддисларнинг ижмосига кўра мавзудир (тўқима)».\n2. Ражаб ойида содир этилган бир қатор муҳим воқеалар келтирилади. Бироқ ушбу хабарларнинг бирортаси ҳам саҳиҳ эмас. Ривоят қилинишича, Пайғамбар соллаллоҳу алайҳи васаллам ражабнинг биринчи кечасида туғилган эканлар. Шунингдек, у зотга пайғамбарлик вазифаси ушбу ойнинг йигирма еттинчи ёки йигирма бешинчи санасида юклатилган экан. Юқорида зикр қилинганларнинг бирортаси ҳақиқат эмас. Ҳадис ровийлари силсиласи заиф бўлган ҳадисда, Қосим ибн Муҳаммаддан ривоят қилинади, Исро воқеаси Пайғамбаримиз соллаллоҳу алайҳи васаллам билан ражаб ойининг йигирма еттинчи кечасида содир бўлган экан. Ушбу (сана) Иброҳим Ҳарбий ва бошқа (муҳаддис)лар тарафидан рад қилинган. Ушбу ойдаги бидъатлар орасида Пайғамбар алайҳиссолату вассаломнинг Меърож воқеаси ҳақидаги ҳикояни ўқиш, ушбу воқеани ражаб ойининг йигирма еттинчи кечасида нишонлаш, ёки атайин шу кечани нафл ибодатларни бажариш учун хослаш ўз ўрнини топган. Масалан, қиёмул лайл (тунги намоз) ўқиш, ёки ўша кун мобайнида рўза тутиш, ёки тантана ва байрамлар ўтказиш. Шунингдек, баъзи байрамларда қатъий ҳаром бўлган амаллар содир этилади: (бегона) эркак ва аёлларнинг аралашиши, (ҳатто) Ислом жорий қилган икки катта байрамда (Рамазон ва Қурбон ҳайити) рухсат берилмаган қўшиқ ва мусиқа, бошқа тўқима тантаналарни гапирмаса ҳам бўлади. Бунга яна, Исро ва Меърож кечаси айни шу санада содир бўлганига ҳеч қандай далил йўқ эканини қўшишингиз мумкин. Ҳатто агар бу нарса исботланганида ҳам, буни тантана ўтказиш билан нишонлашга ҳеч қандай сабаб йўқ. Чунки на Пайғамбар соллаллоҳу алайҳи васалламдан, на у зотнинг саҳобаларидан, на ушбу умматнинг салаф солиҳларидан бу борада бирор нарса ривоят қилинмаган. Агар бу ишда яхшилик бўлганида эди, улар албатта биздан аввал бажарган бўлар эдилар. Аллоҳ Ўзи бизга ёрдам берсин!\n3. Ражаб ойининг ярмида «Умму Довуд» деб номланган намозни адо этиш.\n4. Атайин ражаб ойида ўқиладиган барча дуолар сохта ва тўқимадир.\n5. Ражаб ойида атайин мозорларни зиёрат қилиш бидъатдир. Чунки мозорни йилнинг хоҳлаган вақтида зиёрат қилиш мумкин.\nБиз Аллоҳдан У муқаддас қилган нарсаларни улуғловчилардан ва Пайғамбар алайҳиссолату вассалом Суннатларига зоҳиран ва ботинан эргашувчилардан қилишини сўраймиз. Чунки Унгагина дуо билан мурожаат қилишимиз керак ва У бизга бу нарсани бера олади. Дуоимиз охирида айтамизки: «Оламлар Роббиси бўлган Аллоҳга ҳамдлар бўлсин!»\n/ Кутубхона / Бидъат / Ражаб ойидаги бидъатлар\n• Қурбонлик терисини сотиш


Ӯзбекистон, 07 Май 2019\nМьянмада амнистия бўйича Reutersнинг икки журналисти озод қилинди\nМьянмада амнистия бўйича давлат сири тўғрисидаги қонунни бузганликда айбдор деб топилиб, етти йил қамоққа ҳукм қилинган Reuters агентлигининг икки журналисти озод қилинди.\nДушанбеда Рамазонда умумий овқатланиш нуқталарини кундуз кунлари ҳам ишлаши мажбурланди\nДушанбедаги қаҳвахона ва ресторанлар Рамазон ойи мобайнида кундуз кунлари ҳам овқат бериши керак. Кундуз кунлари беркитилиб, фақат кечалари очиладиган овқатланиш нуқталарининг эгалари маъмурий жавобгарлика тортилади, дейилади куни кеча пойтахт ҳокимлиги эълон қилган қарорда.\nҚирғизистон МХДҚ собиқ раҳбари Мурат Суталинов озодликка чиқди (видео)\nБишкек шаҳар суди МХДҚ собиқ раҳбари Мурат Суталиновни оғир касаллиги боис озодликка чиқарди. Бу борадаги қарор 7 май куни суд мажлисида қабул қилинди.\n“Хусусий киракашларга кураш”дан сўнг Ашхободдаги жарима майдонлари тўлиб кетди\nАшхободдаги жарима майдонлари тўлиб кетди, хусусий киракашлардан олинаётган жарималар 600-700 манат ($172-200)га етди. Бу ҳақда Азатлиқ (“Озодлик”нинг туркман хизмати) мухбирлари маълум қилди.\n19 йил етим-болаларга ёрдам берган америкалик аёл Қозоғистондан депортация қилиниши мумкин (видео)\nАмерикалик аёл Виктория Шарбоне салкам 20 йилдан бери Қозоғистонда истиқомат қилади. У Тараз шаҳрида ёлғиз она ва етим болалар учун хайрия жамғармасига асос солган. Эндиликда унинг мамлакатдан депортация қилиш хавфи пайдо бўлди: яшаш учун берган аризасида у нотўғри таржима туфайли хатога йўл қўйди.\nТуркия: Истанбул мэрлигига сайлов қайта ўтказилади (тўплам)\nИИВ ходимлари: Фирибгарлик бўйича жиноят ишлари қўзғатилмаяпти\nИчки ишлар вазирлиги тизими ходимлари¸ айни пайтда¸ оддий ўзбекистонликлар¸ айни кунларда Жиноят кодексининг 168-моддаси – фирибгарлик бўйича тушган аризаларни расмийлаштириш тўхтатилганини билдирди.\nРоссия билан АЭС қуриш тўғрисидаги контракт йил охиригача имзоланади\nЎзбекистон ва Россия ўртасида атом электр станциясини қуриш бўйича контракт жорий йилнинг охиригача имзоланишини мумкин. Бу ҳақда маҳаллий нашрлар “Ўзатом” бош директори Жўрабек Мирзамаҳмудовга таянган ҳолда 6 май куни хабар берди.\nФарғоналик Шавкатжон, Зироатхон ва Саидахоннинг отасига ҳам президент Cobalt совға қилди\nФарғона шаҳрининг Осиё кўчасида яшовчи Исломжон ва Дилоромхон Исроиловлар оиласида 1 май куни туғилган уч эгизакка Шавкатжон, Зироатхон ва Саидахон деб исм қўйилди.\nТадбиркор: Ҳоким менга "Бизга тадбиркор керак эмас. Россияга бор" деб хонасидан чиқариб юборди (тўплам)\nКиевда отишма вақтида «Настоящее Время» мухбири жароҳат олди\n“Настоящее Время” нинг Киевдаги мухбири Владимир Рунец 5 май куни кечқурун ўқ отар қуролдан жароҳат олди. Донбассдаги ҳарбий ҳаракатлар фахрийси мухбирнинг оёғига қарата ўқ узди – журналист шифохонага олиб борилди ва операция қилинди.\nАдвокат: Ҳуқуқ ҳимоячиси Азимжон Асқаровнинг уйи яна ҳатланди\nУмрбод қамоқ жазосига ҳукм қилинган ҳуқуқ ҳимоячиси Азимжон Асқаровнинг уйи яна ҳатланди. Бу март ойида юз берган эди, дейди «Азаттиқ» (“Озодлик”нинг қирғиз хизмати)га унинг адвокати Валерьян Вахитов.


Қирғизистон бош вазири тиббиёт ходимларини таътилдан чақириб олишга кўрсатма берди\nҚирғизистон Бош вазири Кубатбек Боронов Республика оператив штабининг 8 июл куни бўлиб ўтган навбатдаги мажлисида Соғлиқни сақлаш вазирлигига меҳнат таътилида бўлган барча тиббиёт ходимларини чақириб олишга кўрсатма берди.\nУнинг таъкидлашича, одамлар тиббиёт ходимларининг ёрдамига муҳтождир. «Кимдаким касаллик таътилида бўлса даволанишда давом этаверсин, соғлиғини тикласин. Бироқ, соғ-саломат бўлган ва меҳнат таътилида бўлган тиббиёт ходимлари ишга чиқиши ва туну кун шифохоналарда навбатчилик қилаётган, беморларни қабул қилиб олаётган ўз ҳамкасбларига ёрдам бериши керак», - деди Боронов.\nСоғлиқни сақлаш вазирлигининг маълумотига кўра, бугунги кунда тиббиёт ходимларининг маълум қисми меҳнат таътилидадир. Таътилда бўлган тиббиёт ходимларининг аниқ сони айтилмяпти.\nАввалроқ Қирғизистонда атиги 29 502 нафар мутахассис соғлиқни сақлаш ташкилотларига амалий ёрдам бераётгани, уларнинг 8 322 нафари олий тиббиёт таълимга эга мутахассислар экани айтилган эди.\nСўнгги бир кеча кундузда Қирғизистонда 345 кишининг коронавирус инфекциясига чалингани қайд қилинди. Мамлакатда коронавирусга чалинганларнинг умумий сони 8486 нафарга етди. Улардан 2983 нафари соғайгани боис шифохонадан чиқарилди, 112 нафар бемор вафот этди.


hidoyat.uz – “Мовароуннаҳр” нашриётининг сайти - Ягона\nОна – фолбин, ўғил – судхўр. Ўғил онасининг ёрдамида оёққа туриб олган. Иккаласининг сердаромад “касби” ортидан хонадонга мўмай пул сувдай оқиб келарди.\nКунларнинг бирида мазкур хонадонга фоизга пул сўраб, Ягона исмли бир аёл келди. У жуда ҳам сўзамол эди. “Жоним, жоним” деб одамга жон томиридан ҳам яқин бўлиб оларди. Жуда уддабурон, будли-шудли эди, айтган сўзининг устидан чиқарди. Икки-уч бор ҳафта, ўн кунга олган пулларини бошқалардан каттароқ фоизда, келишилган вақтдан бирон кун ҳам кечиктирмай қайтарди. Хонадон эгаларининг унга ишончи ортди. Ягона бу уйга қуруқ қўл билан келмасди. Оила аъзоларининг туғилган кунларида, байрамларда уларни совға-саломга кўмиб ташлар эди.\nШу тариқа Ягона бу хонадоннинг қадрдонига айланди. Уй эгалари катта ишларга қўл уришдан олдин Ягонадан маслаҳат сўрайдиган, нозик масалаларини сирлашадиган бўлишди. Хонадон соҳиблари бундай омадли йўлдош учраганидан, фойдага фойда қўшилаётганидан хаёлан кўкларда учиб юрарди.\nШундай фараҳли кунларнинг бирида Ягона улардан уч кунда қайтариш шарти билан катта миқдорда пул сўради. Уй эгалари дарҳол бу пулни муҳайё қилишди. Роппа-роса уч кун ўтгач, қўлида катта елим пакет кўтарган Ягона пайдо бўлди. Фолбин аёлга: “Мана, аяжон, бу пуллар сизга, совғалар эса жиянларимга”, деди. Уч кунда катта фойда ва бир талай совға-салом олган фолбин ҳали лаб-лунжини йиғиштириб олмасдан Ягона яна катта фойдадан гап очиб: “Аяжон, ўн кундан сўнг жуда катта бир “операция” бор, шунга уч юз йигирма миллион керак, сиз ҳам, мен ҳам фойданинг тагида қоламиз”, деди. Айни вақтда бундай катта маблағи бўлмаса-да, она-бола Ягонага ўн кун ичида топиб беришга ваъда қилишди.\nОна-бола шунча пулни топиб, “ишончли” қўлга тутқазишди. Ягонахон эса раҳмат айта-айта пулни олди-ю, ғойиб бўлди. На ерда, на кўкда ундан хабар бор. Одамларга фол очиб келажагини “башорат” қиладиган, йўқолган нарсаларнинг қаерда эканини айтиб берадиган аёлнинг фоли ўзига келганда иш бермай қолди. У на келажакни кўра билди, на оёқ остини. Улар қолган-қутган пулларини йиғиб, тилла тақинчоқларини, машиналарини сотиб, кимларнидир ёллаб, ҳатто қўшни давлатлардан Ягонани қидиришди. Аммо ҳеч ким уни топа олмади.\nУйда эса ҳар куни жанжал. Она болани, бола онани нопокликда айблайди. Нима эмиш, она фол кўриб рўзғорга ҳаром аралаштиргани боис шу кўргулик юз берган эмиш, онанинг наздида эса, ўғил судхўрликка, шариат тақиқлаган ишга қўл урмаса, бу воқеа юз бермас экан...


Шўртепаликлар муаммоси ечимсиз қолмайди - zarnews.uz\nШўртепаликлар муаммоси ечимсиз қолмайди\nВилоят прокурори Р.Машарипов, Маҳалла ва оилани қўллаб-қувватлаш вазири ўринбосари Б.Парпиев, вилоят ва туман ташкилот раҳбарлари иштирокида Пайариқ тумани ижтимоий-иқтисодий жиҳатдан оғир ҳудуд ҳисобланган Шўртепа маҳалласини “Обод қишлоқ”га айлантириш мақсадида амалга оширилган ишлар ва келгусида амалга ошириш лозим бўлган кенг қамровли ободонлаштириш ишлари муҳокама қилинди.\nХусусан, ҳозирги кунга қадар маҳаллага 35 та грейдер ва бошқа техникалар жалб қилиниб, 50 та столбалар ўрнатиш учун олиб келинган. Маҳалла фуқароларига 83 та газ баллони, 35 тонна кўмир, 10 тонна оҳак тарқатилиб, 11 километр ички йўлларга тош тўкилган.\nФуқаролар чуқурлаштирилган тиббий кўрикдан ўтказилиб, 74 фуқаро даволаниши таъминланган. Фуқаролик паспорти бўлмаган 3 фуқарога паспорт олиб берилган.\nТадбиркорлик фаолияти билан шуғулланиш истаги бўлган 41 фуқарога тегишли ҳужжатлар тайёрлашда амалий ёрдам кўрсатилиб, уларга 5 та тикув машина, 5 та духовка, 5 та пайвандлаш аппарати тарқатилди.\nЁшларнинг 8 нафарига “Samarkand cotton cluster” масъулияти чекланган жамиятига қарашли ер майдонидан 25 сотихдан ер берилди. Ушбу жараёнлар давом этмоқда.\nСамарқанд вилоят прокуратураси ахборот хизмати.


ФК «Андижон» клубининг расмий сайти фаолияти ҳақида / CHAMPIONAT.asia\n30 янв 12:05\nФК «Андижон» клубининг расмий сайти фаолияти ҳақида\nАндижон шаҳрининг бош жамоаси бўлган «Андижон» клубининг матбуот хизмати ўта фаол деб айта олмаймиз.\n«Онасига қараб қизини ол» деган мақолни биламиз. «Андижон» клубининг сайтига ташриф буюриб клуб матбуот хизматига баҳо беришга бироз оғриндим.\nКелинг сайт бўйлаб сайр қиламиз.\nТашқи кўриниш: Сайт жуда ҳам оддий. Менюлар ахборотлар билан тўлдирилмаган. Ўнг томондан жой олган ВИДЕО саҳифа мана бир неча йиллардан бери видеога муҳтож. Видео ссилкани боссангиз қуйидаги ёзув пайдо бўлади: «Ошибка 404».\nҚуйироқдан жой олган ФОТО бўлими сўнгги тадбирни акс этади холос. «Бунёдкор» жамоасига қарши кечган хайрия тадбирининг суратлари ҳамон сайтнинг бош саҳифасида турибди. Аслида клуб йил тугаганидан кейин бир неча тадбирлар ўтказиш билан бирга янги мавсум йиғининини бошлаб юборган. Аммо клуб матбуот котиби жамоа билан бир қатордан жой олмаслиги натижасида сайт "қашшоқ» бўлиб қолган. Бу ерда кўпроқ айбни клубда деб биламан. Боиси клуб ўз ходимини замонавий техникалар билан таъминлаган ҳолда барча сафарларга олиб кетиши керак. Ахир футбол мухлислар учун, матбуот хизмати эса мухлис учун ахборот беради.\nМусобақа жадвали дизайн жиҳатдан жуда хунук кўринишда турибди.\nЭнди менюларга разм ташлаймиз.\nЯнгиликлар: - бу бўлимда янгиликлар жа тезкорлик билан эмас-ку лекин киритилиб турибди. Расмсиз хабарлар орасида фарқ катталиги учун дизайнга салбий таъсир кўрсатяпти. Ўзбек тилидаги сайтда «Подробнее», «Страницы» ва «Следующая» сўзларини кўришингиз мумкин.\nКлуб тарихи: Ҳаммаси жойида, бироз расмлар билан бойитиш керак.\nМусобақалар: Уят! Бу бўлим иккита суб менюдан ташкил топган «Тақвим-2012» ва «Олий лига тарихи». Афтидан жамоа биринчи лигага тушиб кетганлиги учун сайтнинг бу қисмига эътибор қаратишмаган. Олий лига тарихи ҳам тўлиқ эмас.\nЖамоа: Бу ерда учта ички меню «Клуб раҳбарияти», «Асосий таркиб» ва «Ўринбосарлар таркиби» бор. Раҳбариятда ҳаммаси жойида. Аммо жамоанинг асосий таркибида ҳеч ким йўқ. Ўринбосарлар таркиби эса жадвал кўринишда берилган.\nЁшлар лигаси: Бу бўлимда 2012 йил якунларига оид турнир жадвали ўрин олган. «Андижон» иккинчи ўринни қўлга киритган мавсум жамоа сайтининг тарихидан муқим ўрин эгаллашини исташган кўринади.\n«Андижон» клуби ўз матбуот хизматига жиддий эътибор қаратиши лозим. Бир пайтлар жамоанинг мухлисларининг сайти — burgutlar.com фаолият юритган. Таъбир жоизки мазкур сайт расмий сайтга нисбатан анча сифатли ишлаган. Аммо клуб раҳбарларининг «хатти-ҳаракатлари» натижасида сайт фаолиятига барҳам берилган. Клуб токи матбуот хизматига жиддий эътибор қаратмас экан бирон бир яхши фикр эшитиши қийин. Клуб матбуот котиби Бобурбек Турсунов жамоа томонидан экипировка билан таъминланмаган. Одатда ҳаммага етадиган экипировка Ўзбекистонда матбуот хизмати вакилларидан қизғанилади.\nЖамоа матбуот хизмати ҳам ўз ишига сидқидилдан ёндошиши керак. Мураббий келади кетади. Аммо унга тобе бўлиш яхши эмас. Клуб мухлислари эса абадий. Бу мутахассисни «Футбол Экспресс» газетаси орқали яхши биламиз. Афсуски унинг газетадаги ижоди сайтда акс этмайди.\nҲозирча шулар. Эртага «Бухоро» жамоаси билан яқиндан танишамиз.\nП.С: Бугун клуб сайти билан танишдик. Жамоанинг матбуот хизматининг фаолияти ҳақида март ойида бошланадиган Ўзбекистон чемпионати ўйинларида ОАВ билан ҳамкорликда баҳо бериб борамиз.\nМатбуот котиби: Бобурбек Турсунов\n10 баллик тизимда: 4 балл


Санкт-Петербургда қийин аҳволда қолган фуқаро Ўзбекистонга қайтарилди\n12 Сентябрь 12:22\nBEIJING. Kazinform - Қаттиқ карантин чораларига қарамай, Хитой жануби-шарқидаги Фуцзянь провинциясида коронавирус инфекцияси авж олди, деб хабар беради Kazinform мухбири.\nАҚШ Пекин Олимпиадасига бойкот эълон қилди, аммо спортчилари боради Коронавирус: Қозоғистонда 6 та ҳудуд «сариқ» зонада, қолган ҳудудлар «яшил» зонада Қозоғистонда коронавирусдан соғайиб чиққанлар жами сони 943 мингдан ошди\nХитой Халқ Республикаси Соғлиқни cақлаш давлат қўмитаси маълум қилишича, сўнгги бир кун ичида Фуцзянь провинциясида 21 та янги коронавирус инфекцияси юқтириш ҳолати аниқланган. Инфекцияга чалинганларнинг аксарияти уч миллиондан ортиқ аҳолиси бўлган денгиз бўйидаги Путянь шаҳрида жойлашган.\n11 сентябрдан бошлаб, Путянь шаҳрида (Фуцзянь провинцияси) COVID-19 тарқалиши хавфи туфайли шаҳарлараро ва минтақалараро маршрутли таксилар иши вақтинча тўхтатилди, шунингдек, бошқа ҳудудлар билан йўловчи автобуслари қатнови тўхтатилди.\nҚишлоқдаги спорт, ҳордиқ, бошқа кўнгилочар объектлар вақтинча ёпилган. Шаҳарни тарк этиш учун коронавирус тести натижаси керак.\nЎтган шанба куни Хитой Халқ Республикаси Соғлиқни сақлаш давлат қўмитаси коронавируснинг олдини олиш ва унга қарши кураш ишларини олиб бориш учун ишчи гуруҳини Фуцзянь провинциясига юборди.\nРасмий маълумотларга кўра, Хитой қитъасида 94,35 фоиз беморлар даволанган. 2019 йил декабр ойидан бери коронавирус юқтирганлар сони 95,1 минг кишидан ошди. Ўтган жума ҳолатига кўра, Хитой қитъасида 2.13 миллиард дозага яқин CVI вакциналари қўлланилган. Шунингдек, Хитойдаги 12 ёшдан 17 ёшгача бўлган ёшларга 60 миллиондан ортиқ дозада COVID-19 вакцинаси ишлатилгани хабар қилинган.\nФото: Gettyimages.ru © Barcroft Media\n3 Санкт-Петербургда қийин аҳволда қолган фуқаро Ўзбекистонга қайтарилди\n6 Қозоғистон Президенти амнистия тўғрисидаги қонунни имзолади


ОГОХ ВА СЕРГАК БЎЛМОҚ ИНСОН ҲАЁТИНИНГ ГАРОВИДИР — Zamaxshariy.uz\n14 августа, 2018 admin Без рубрики\nДунёнинг турли жойларида ҳар-хил можаролар келиб чиқяпти. Агарда сергак ва хушёр бўлмасак ушбу таҳдид бизнинг тинч, фаровон юртимизга ҳам маълум маънода таъсир қилиши мумкин. Ўз ёвуз мақсадларига эришиш йўлида интернетдан фойдаланаётган террорчи гуруҳлар тарқатаётган ёлғон-яшиқ маълумотлар, сохта даъватлар, иймони суст, фикрлаш доираси тор ёшлар онгига таъсир ўтказиши табиий ҳол. Бу эса бизларни ҳар доим огоҳлик ва сергакликка чорлайди.\nҚуръони Каримда: “Кимда ким қасддан бир мўминни ўлдирса, унинг жазоси жаҳаннамда абадий қолишдир, яна унга Аллоҳ ғазаб қилғай, лаънатлагай ва унга жаҳаннам азобини тайёрлаб қўйгай” (Нисо, 93), дейилган. Пайғамбар (алайҳиссалом); “Бир мусулмоннинг ўлдирилиши Аллоҳнинг ҳузурида дунёнинг тугашидан ҳам оғирроқдир”, деганлар.\nШунинг учун биз мусулмонлар бундай бузғунчи оқимларнинг пуч ғояларига учмайлик.\nФарзандларимизни уларнинг домига тушиб қолишидан сақлайлик. Аҳиллик, иттифоқлик бор жойда баракот бўлади. Шу боис бир тану бир жон бўлиб, қабиҳ ниятли, ғаламис кимсаларнинг найрангларидан огоҳ ҳолда, Имоми Аъзам мазҳабида мустаҳкам туриб, муқаддас динимиз софлигини кўз қорачиғидек асрайлик.\nҲазорасп тумани “Хазрати Довуд” масжиди\nPrevious Post:ОЗОД ВА ОБОД ВАТАНИМСАН-ЖОНАЖОН ЎЗБЕКИСТОНИМ


Тарихда бугун: Фаластиннинг бўлинишига сабаб бўлган резолюция қабул қилинган | Azon.uz - Ахборот-таҳлилий портал\n1151 21:05 29.11.2021\n1922 йилда Фаластинни бошқариш ҳуқуқига эга бўлган инглизлар 1947 йилга келиб, мағлубиятга учраганларини тан олишди. 1917 йилда тузилган Балфур декларациясига кўра, Британия Фаластиндаги яҳудий бўлмаган жамоаларнинг фуқаролик ва диний ҳуқуқларига путур етказилмаслиги қайд этилганди. Бироқ Европадан келган кўчманчи сионистлар томонидан инглизларга қарши уруш эълон қилинди. Хусусан, 1946 йилда Британия штаб-квартирасида жойлашган Қирол Довуд меҳмонхонасининг портлатилиши оқибатида 91 киши ҳалок бўлди. Шу сабаб 1947 йилда Британия ҳукумати Фаластинда юзага келган низоларни БМТга топшириши ва бошқарув ҳуқуқидан воз кечишини эълон қилди. Шу йил 29 ноябрь куни Нью-Йоркда БМТ Бош Ассамблеяси Фаластиннинг бўлиниши учун овоз берди ва 181-резолюция қабул қилинди. Унга кўра, Фаластин яҳудий ва араб давлатига бўлиниши назарда тутилган эди. Кучли норозиликларга қарамай, Бош Ассамблея Фаластин масаласини БМТнинг Фаластинни ёки бошқа бирон бир давлатни бўлиниш бўйича тавсия қилиш ҳуқуқи бор-йўқлигини аниқлаш учун Халқаро Судга юбориш тўғрисидаги резолюцияни қайтариб олди. Шундай қилиб, жиддий норозиликларга қарамасдан, БМТ 181-резолюцияни қабул қилди ва Фаластинни уч қисмга: яҳудийлар, араблар ва халқаро миқёсда бошқариладиган ҳудудга ажратди. 1948 йил 15 майда Британия ҳукуматининг бошқарувдан воз кечиш бўйича қарори амалга ошгач, БМТнинг бўлиниш режаси ҳам кучга кирди.\nФаластинликлар ва умуман арабларнинг фикрича, БМТ мамлакатларни иккига бўлишга ҳаққи йўқ, айниқса, аҳолининг мутлақ кўпчилиги мустамлакачилик тарзидаги бундай бўлинишга қарши чиққанида АҚШ президенти Вудро Вилсон таъкидлаганидек, маҳаллий халқларнинг ўз тақдирини ўзи белгилаш руҳи ўша пайтгача меъёрий идеалга айланган эди.\nГарчи яҳудийлар Фаластин аҳолисининг учдан бир қисмини (32%) ташкил этса-да, яҳудий жамоаси учун мамлакатнинг 55,5 фоизини ажратиш таклиф қилинган эди. Аслида кўпчиликни ташкил этувчи фаластинликларнинг мазкур резолюцияга қарши чиқишига бу ҳам бир сабаб эди. Натижада бу қарор Фаластиндаги кейинги можаролар илдиз отишига ҳам сабаб бўлди.\nХусусан, 181-резолюциядан кўп ўтмай, Фаластинда араблар ва сионистлар ўртасида уруш бошланди. Бунда яҳудийлар фаластинликлардан фарқли ўлароқ ҳарбий тайёргарликка эга эди. Чунки улар Иккинчи Жаҳон урушида Буюк Британия қўшини сафида жанг қилиб, тажриба орттиришганди. Ҳарбий тайёргарликка эга сионистлар гуруҳи яҳудийлар давлатини ташкил этиш учун фаластинликларни ўз шаҳар ва қишлоқларидан ҳайдаб чиқаришга уринади ва натижада катта фалокатлар юзага келди. Тарихчиларнинг қайд этишича, 1947 йил декабр ойидан 1948 йил май ойининг ўрталаригача бўлган даврда қуролли сионистлар томонидан 220 қишлоқдаги 440 мингга яқин фаластинлик қувиб чиқарилган.\nЯҳудийлардан фарқли равишда фаластинликлар Исроил ҳудудига ўтмаган ва уларда бу давлатни йўқ йилиш нияти бўлмаган. Аксинча, улар ўз уйидан ҳайдаб чиқарилаётган фаластинликларга нисбатан бўлаётган қирғинга қарши курашишган.\nШунингдек, 1948 йил араб давлатлари билан уруш бошланишидан олдин энг даҳшатли қирғинлар аллақачон Исроил томонидан содир этилган эди. Жумладан:\n1947 йил 31 декабрь – Балдат ал-Шайх қирғини (70 нафарга яқин фаластинлик ҳалок бўлган);\n1948 йил 14 февраль – Саъса қирғини ( 16 та уй портлатилиб, 60 киши ҳалок бўлган);\n1948 йил 9 апрель – Дейр-Ясин қирғини (110 нафарга яқин фаластинлик ўлдирилган).\nБМТнинг 181-резолюциясидан икки йил ўтиб, 1949 йилда камида 750 минг фаластинлик ўз ватанини мажбуран тарк этган эди. Таъкидланишича, ушбу даврда сионистлар томонидан 223 га яқин ваҳшийлик, жумладан, уйларни портлатиш, талон-торож қилиш, хусусий мулк ва қишлоқларни вайрон қилиш билан боғлиқ қирғинлар содир этилган.\nИсроилнинг фаластинликларни ўз ҳудудидан ҳайдаб чиқаришга қаратилган ҳаракатларининг давом этиши туфайли ушбу сиёсат ўзгаришсиз қолмоқда.\nТарихда бугун Махсус Фаластин Резолюция БМТ


Россия юлдузлари Туркияда дам олишдан воз кечмоқда\n17:08 / 26.11.2015\nУриб туширилган Су-24 туфайли Туркия ва Россия муносабатларининг кескинлашувига шоу-бизнес юлдузлари ҳам бефарқ қараб турмади. Туркия россиялик артистларнинг энг севимли дам олиш жойи эди. У ерда банкетлар, корпоративлар, тўй ва туғилган кунлар нишонланар эди. Анталья Анастасия Волочкова ва Николай Басковларнинг энг севимли дам олиш жойи эди.\nБаҳорда бу ерда Дима Билан ва Сергей Лазаревлар концерт беришди. Аммо яқинда бўлиб ўтган воқеалардан сўнг Россия юлдузларининг ҳам ушбу давлатга бўлган муносабати ўзгарди, деб ёзади Super нашри.\n“Ҳозир Туркияга дам олишга ёки ишлашга боришга ҳеч қандай ният йўқ, ахир улар бизнинг халқаро террорчиликка қарши курашаётган самолётларимизни уриб туширмоқда! – тан олди Басков. – Ҳа, уч йил муқаддам мен туғилган куним совға сифатида “Мардан палас” меҳмонхонаси ҳудудидан вилла олдим. Дарвоқе, яқинда меҳмонхона сотиб юборилди, ва вилла эндиликда менга тегишли эмас”.\nБалерина Анастасия Волочкова ҳам унинг фикрига қўшилди.\n“Мен Туркияга боришни яхши кўрардим: бу қисқа парвозда етиб борса бўладиган қулай дам олиш эди. Икки-уч кун дам олиб, концерт фаолиятига қайтса бўлар эди. Тўғри, шу з меҳмонхоналардан бирида қирғоқда одамларни тишлаётган нимадир юрганини мендан яширишди. Мен унинг кейинги қурбони бўлишим керак экан, лекин омон қолдим ва ҳалигача оёғимни даволамоқдаман. Бугун ишонч билан айтишим мумкинки, мен Туркия ҳудудида дам олиш, концерт ва корпоративлар ўтказишдан бутунлай воз кечаман. Мен россияликман ва ўз давлатимни яхши кўраман. Мен Россияни сўз билан эмас, амал билан қўллаб-қувватлайман”.\n“Давлатимизда бундай қатъий позицияга эга шахснинг борлиги чинакам мукофотдир, - дейди рэпер Тимати. – Биз ҳеч қачон ҳеч кимга мослашмаймиз, Ғарб кредитларига боғлик жойимиз йўқ в ҳоказо. Агар бирор-бир давлат орқамиздан зарба берса, мен ва лейблим ҳукуматимиз томонида бўламиз. Ва агар Туркия ҳукумати бизга бундай муносабатда бўлса, биз ушбу давлатга барча сафарлар ва концертларни бекор қиламиз. Ким бизга қарши қилич билан келса, қалқон устида кетади. Бу менинг фуқаролик позициямдир”.\nКонцерт промоутери Табриз Шаҳидий, ўз навбатида, санъаткорларни Туркиядаги концертларни бойкот қилишга чақирди: “Мен артистик эмбарго жорий қилиб, ушбу мамлакатни бойкотлаш керак деб ўйлайман. Бундан артистлар деярли ҳеч нарса йўқотмайди. Туркия бозори улкан маблағ келтирадиган ҳудуд ҳисобланмайди”.\nУнинг ташаббусини “Руки вверх” гуруҳи етакчиси Сергей Жуков ҳам қўллаб-қувватлади: “Бугунги вазият туфайли Туркияда ҳеч қандай концерт бўлмайди. Таклиф қилишса, бораманми? Шубҳам бор. Мен бундан ҳеч нарса йўқотмайман”.\nФилипп Киркоров, Дима Билан ва Сергей Лазаревлар ҳам ушбу давлатга концерт дастурлари билан бормасликларини маълум қилшди.\nҚўшиқчи Митя Фомин эса иккиланаётганини айтиб, сабабини тушунтирди: “Англашилмовчилик юз берганига умид қиламан! Шубҳасиз, мен ҳукуматимиз тарафдаман, аммо гап шундаки, бизда бир қанча Янги йил концертлари бор, у ерга россияликлар оилалари билан бориши керак эди. Пайтгача воқеа ҳал бўлиб, Туркия кечирим сўрайди деган умиддаман. Лекин ростини айтай, агар Туркия концертни бекор қилмаса, биз борамиз. Бизда мажбуриятлар бор: шартномалар, йўлланмалар харид қилинган, гонорар тўланган. Афсуски, концертни бекор қилишга ҳеч қандай сабабим йўқ”.


Иммунолог СOVID-19 билан касалланиш хавфи кам бўлганлар ҳақида айтди - hudud24.uz\n2021, 14-May | 12:45\nБош саҳифа Янгиликлар Жаҳон Иммунолог СOVID-19 билан касалланиш хавфи кам бўлганлар ҳақида айтди\n17:14 / 13-07-2020\nИммунолог шифокор Николай Крючков коронавирусни юқтириш хавфи паст ва нол бўлган кишиларнинг тоифаларини санаб ўтди. Унинг сўзларига кўра, биринчи навбатда, кучли туғма иммунитетга эга бўлган кишилар киради. Мутахассиснинг «Комсомольская правда«га берган интервьюсида тушунтиришича, — » Иммунитети бақувват одамларда вируснинг кичик «доза»си юқори нафас йўллари даражасида ишлаб кетиб инфекциянинг танага кириб боришига йўл қўймайди».\nБошқа тоифадаги кишилар булар мавсумий коронавирус билан касалланганлар ҳисобланади.\nҚоида бўйича уларнинг танасида кучли антижисмлар ёки касал юқмайдиган Т-ҳужайра хотираси сақланиб қолган бўлади, қайсики улар, ўз навбатида, «ўзига хос касал юқмайдиган реакция»ни фаоллаштиради, деди Крючков.\nКоронавирус билан касалланиш хавфи танаси бутунлай кучли бўлган, тромбозга мойил бўлмаган ва касаллик юқмайдиган реакцияларга мос бўлмаган кишиларда бўлади, деди шифокор. Бундай одамларда инфекциядан зарарланиш ҳолати бўлса ҳам деярли касаллик сезилмай ўтади.\n«Кимдир сезмаслиги ҳам, эътибор бермаслиги ҳам мумкин. Масалан, у икки кунгина йўталди холос, ҳаммаси шу билан тамом. Шу билан танада инфекция бўлган ва ўзига хос иммунитет эса қолади», — дея хулоса қилди иммунолог.\nАввалги мақола“Кутубхона қуриш ёки кутубхонага бориш қачон трендга киради?”\nКейинги мақолаЎз дафн маросимида йиғлаган чақалоқ